url: =Khangno le Media, Media le Nuntakna ~ Zam Thuam :: ZOMI DAILY\nposted on 26 July 2016 at 9:50 am Lomkholna: Article, Zamthuam\nEngland kumpinu’ monu Diana, ama ngaisutna le thuaknate media zangin mipi tungah tangko hi. A nasep hoihte mipi in media hangin mukha uh hi. A pasal Charles tawh a kikhenin ulenau vai thutampi a tuak hun tak ciangin media semte (journalist) ama lam pan a ding tampi tak om hi. Media a zatna hangin a minthan ding zah sangin minthangzaw hi. Media hangin a minthang ahih mah bangin ama langkhat mite in zong media mah zangin ama hoih lohna tangko leuleu uh hi. Media tawh a kipelh nading a hanciamna panin accident tuakin si hi. Minthanna pen media in pia a, a nuntakna zong media hangin bei hi. Hih pen tuma kum 20 kiima thupiang hita hi.\nTu laitak khangnote dinmun en leuleu le’ng kum 10 kiim naupangno hi panin a minthang tampi tak hong om hi. Pakistan gama om numeinote sangkah theih nading hanciamna tawh suamna a thuak Malala Yousafzai pen 1997 kumin a piang numeino khat hi a, leitung ah kum tawmpenin Noble pahtawina a ngah khat ahi hi. Kum 11 kiim a phakin blog tungah Taliban-te hangin laisinna a hamsate gelhin tangko khia hi. 2012 October 9 ni-in a sangciahna bus tung pan kisuam hi. 2013 April 29 in The Time magazine in Leitung bup mipi a zopen mi 100 a teelna sungah khatin hel a, a cover ah tuangsak uh hi. 2014 October 10 ni-in 2014 Noble Peace Prize ngah hi.\nAdang pahtawina tampi zong ngahlai hi.Naupang moino khat ahih hangin ama lunggulhnate media zangin mipi sung tun a, tua hangin suamna thuak in, a thuakna hangin gualzawhna, pahtawina le minthangna ngah hi. Naupangno mahin lasa siam mi minthang khat a suak ahi. Mily Cyrus pen gam nawl khat ahi Zogam naleng ah hong minthanna pen online media hang cih theih ahi hi. A diakdiakin Youtube hangin a kithei ahi hi. A minthantohna thu tampi takte en loin tunai-a nuntakzia enkik ni. Ama mipi tampi takte in online tungah a kahto ama gamtat luhekzia hangin a pahtakna khiam uh hi. A kilawm lo a gamtatnate a pakta ei mi sung nangawn ah khat le khat kihawmin en uh a, tua tawh a pahtakna uh a kibeisak phial dinmun tung ta hi. Hih pen media khat ahi, online media hang hizen hi.\nA om thulelate mihingte kiang a tun theih nading in a kizang van pen medium (a tam ciang: Media) kici hi. Laikhak, laihawm, newspaper cih bangin laidal zatna tawh ahi zongin, radio, TV cih bangin phualpi khat pan hawmkhiatna tawh ahi zongin, email, blog, facebook pan kipan website tuamtuam tawh ahi zongin thulela ngah nading kizang van khempeuh media ahi hi. Hih vante in thulelate mipi khutsung a tuntheih nadingin a lak hun ahih leh khat le khat kibangkim lo hi. Printed Media bek a kizat hun (a diakin newspaper bek a om hun) in, nikhat khatvei mipi khut sung tung hi. A ziakai ding le a manlang ding pen khualzia gamvak kizopna a lemna le a lem lohna tungah kinga hi.\nBroadcasting Media (Radio, TV) hong kizat ciangin thulelate a pianna mun pan tangkona phual tunpih phot kul hi. Tangkona phual panin thulela kihawmkhia hi. Khantohna tawh kizui a piang thu khat pen a pian hun lian mahin kitangko thei kihawmkhia thei hi. A ngah ding mipi khempeuh in a ngah hun kibang hi. Tellohna a om hangin kidongkik thei lo hi. A hun geelte’ geelna bangin paisuak hi. “Radio in a gensa thu genkik lo” cih kammal pen Boardcasting Media pianzia limlemel ahi hi. Online Media (Internet) hun hong tun ciangin thulela a omna mun panin a kizomsa network (kizopna ngenpi) tawnin leitungbup ah kihawmkhia thei pah hi.\nHong kihawmkhia thulelate tellohna a om leh ki-enkik, kisimkik, kingaikik thei hi. Thulela a zongpa, a lapa pen ei mahmah zong kihi thei a, a hawmkhia, a tangkokhia zong eimau mah kihi thei veve hi. Printed Media le Boardcasting Media in a piaktheih zialetong khempeuh a kigawmin Online Media in pia thei hi. Smart phone hong om khit ciangin Online Media pen hong tangzang semsem hi. Mi khempeuh pen a sangpa le a hawmkhiapa hi thei ta ahih manin thuhoih pen pan thusiapen ah, a namtuipen pan a namsiapen ah, a ninpen pan a siangthopen ah a vekin cing ahih manin a hoihna le a siatna kitonkhawma gen ding kisam ta hi.\nGamvai ah media dinmun\nDemocracy gamte ah thuneihna khempeuh khenthum kisuah hi. Thuneihna khuambulpi thum ci-in sam uh hi. Hih pen kumpi lam pan gamukna ah a zat ahi hi. Khuampi thum khit ciangin Media pen khuampi lina-in koih uh hi. A hang in thuneihna khuampi thum teng a len mite kisapna, khialhnate kawkin a hoihna le a siamnate phatna tawh a hoih lo thuneite za kiasakin a hoih thuneite tutna khosak zo uh ahih man ahi hi. Tua bang mahin mipi sung kisapnate le thupiangte thuneite bil ah a kizak theih nadingin awng leuleu uh hi. Thuneite in a zak ciangin tua kisapnate dipsakna, bawlsakna nei uh hi. Tua ahih manin media nasemte pen gamvai thuneihna a nei lo gamvai thuneite a ci zong om hi.\nGalpi nihna khit khang thumna le khang lina\nGalpi nihna khit ciangin gal kuan khempeuh inn hong ciah uh a, zi hong nei henhan uh hi. Naupang a lom a tangin hong piang uh hi. Tua hun sunga a piang, khangual khat teng pen Baby Boomer Generation (Naupang tuktung khang) ci uh hi. Galpi nihna man khit pan 1960 kum kiim sunga piang mite hih khang huamsak uh hi. 1960 kiim pan khang khat kilaih hi ci leuleu uh a, tua khang pen X Generation ci uh hi. Tua khang pen 1980 kiim ciang huamsak uh hi. 1980 kiim ciang khang khat kilaih hi ci leuleu uh a, tua khita piang teng pen Y Generation ci uh hi. Millennials cih le Millennial Generation cih zongin sam uh hi. Tua khang pen 2000 kum ciang huamsak uh hi. 2000 kum khita piangte pen Z Generation kici hi. Z Generation kipat kum pen khat le khat a deihna uh kituak lo hi. A huamkimin 2000 kum kiim dingin seh uh hi. Tulaitak khangno a kici thei khempeuh pen galpi nihna khit khang thumna (Y Generation) le khang lina ( Z Generation)te ahi hi. 2015 kum ciangin Y Generation pan a hampente kum 35 kiim pha ta ding uh hi.\nY Generation le Z Generation pen internet tawh a khang khawm kici thei phial hi. Amaute khankhiat le internet kizat pen a tonkhawm hong suak hi. Y Generation pan a khanghampente High School a tun leh mipi sungah internet zat hong kisi phial hi. Khangham pawlkhatte bang in tuhun khangthakte pen Technology le Internet tawh suakkhawm hi, ci phial hi. Khangnote pen hih electronic vante bangci zat ding cih hilh ding kisam lo in, a zat ding van a om ding bek kisam hi, ci liang hi. A nunungpena hong piang media vanzat hi in, hih pen khangnote tawh a khangkhawm van khat hong suak hita hi.\nSmart phone pan thulela lakna\nInternet pen phone line zui-in hong kihawmkhia ta a, a diakdiakin smart phone hong om pan kipan setvan golpipi zang loin smart phone tawh thulela kila, kihawm, kikhahkhia ta hi. Model a niampen panin a sangpen dong a namkimin om hi. Aman zong a tawm pan a tampen dong om hi. Tua hi-in mikim khut sung hong tung thei vanzat khat hong suak ta hi. A diakdiakin khangnote sunga zatloh a phamawh van khat hong hita hi. Thulela a lak nading, a zon nadingin hih smart phone pen a van zangpen le a man olpen van khat hong hi hi. Khangno kim phial in a khut sunga a tawi uh vanzat a suak hita hi.\nKhangno, media le langnih ahiam temta\nNu le pate zak ding kilawm lo, amau mai ah gen ding kilawm lo gamtatnate khangnote in media zangin sem ta uh hi. Bangci uh hiam cih khangno khat le khat nangawn in a tel zawhloh zah ding dongin online zanga nulepa omkhopna a bawl khangno tampi om ta hi. Hihte pen khangno khat in a zuih ding le pelh ding amau teel ding hi zaw hi. Ahih hang amau nih kikala a zat uh mante, video file-te pen a kilem nawnloh hun hong tun ciang social mediate ah hawmkhia-in a kisam lopi maizumna le mindaina tuakkha uh hi. Printed media le broadcast mediate pen sittelna, haihna tampi khit ciang mipi sung a tung hi pan hi.\nAhih hang online media pen tuabang om thei nawn lo hi. Second khat sungin leitungbup a kizel ahi hi. A hoih a sia om hi. Thu hoih la hoih lakna-in a kizat mah bangin a etlawm lo thulelate lakna-in a nei zong tampi ki-om veve hi. Tua hi-in media pen khangnote adingin langnih ahiam temta tawh kibang hi. Temta pen nisima kizang vanzat khat ahi hi. Hiam leh nasepna nuam hi. Mawl leh nasep kigimin ziakai hi. Ahih hangin hong kipia ding temta in a langnihin a hiamna a kibang langnih hiamtemta hi sese hi. Teel theih hi loin hong kipia hi zaw ta hi.\nA zat siam kei lehang a zangte natna hong pia ding hi. Zatsiam lehang gualzawhna sangpen ngah nading galvan ahi hi. Khangno cih pen thahatin manlang hi. Khangnote langnih a hiam temta zang dingin siamna kicing neih ding kisam hi. Ngaihsun siam takin zathuai hi. Khangnote thahatna le manlangna sungah siamna, thuakna, tuakna kicing om nai lokha thei ding hi. Thahatna le manlangna khiam in, kidopna khana zat ding kisam hi. Gualzawhna hong pia ding vanzat pen ei le ei natna kipiakna a suahloh ding thupi hi. Zam Thuam\nPrevious: Vondeih Kep Ding – 35 (Pau Khan Kap)\nNext: Pianna pa tektek in atanu luppih ahih manin thong kum 12 val kia


timestamp: atn

url: =ZAM Thupuak :: 01 November 2015 :: ZOMI DAILY\nposted on 31 October 2015 at 5:00 pm Lomkholna: News, Newsletter, Refugee, ZAM, Zomi\nKawlgam Kiteelpi ah\nKawlgam bup kiteel ni ding hong nai mahmah ta in kal khat bek in samlai hi. Zomi khempeuh in abeisa sunga i phutkhak, i tuahkhak thute tungtawn leh i gam paidante enkawm in mimal in i septheih mee piakna tawh pangkhawm thei hi hang. Tua ahih manin tuipi galkai Zomi a kici khempeuh in inn lam a om i nu le pa, sanggam u le nau te mee piathei ding khempeuh hopih in Zomi ten minam minpua Party i neih sunsun Zomi Congress for Democracy (ZCD) mee kuangluina khempeuh ah ZCD bek mee pia in ZCD mee kuang luilohna tengah ZCD tawh kum tampi gam leh minam ading mapang khawm NLD piak dingin hopih ciat ni. ZCD mee kuang in haibang hong ngak hi.\nZum vai khat peuhpeuh ah tellohna na neih a leh ZAM zumpi ah ki dongden thei hi.\nCisa natna, Gilsung natna leh Sungpai natna pan kidal dan ding\n1. Singgah theipuam a kipan ankam anteh dongin naneek ding simin sil siang masa den in.\n2. Na huanna ding umlebeel te sabontui tawh siang in.\n3. Na koihna ding mun or na bawlna ding sabuai leh a dapphah zong siangtho sak in.\n4. Ekbuk zunbuk kician nei in.\n5. Zunbuk ekbuk pan na paikhiat sim in na khut silsiang kilhkelh inla, an neek ma leh meh bawlma in zong na khut sawp siang masa pahpah in.\n6. Tuiminsa bek dawn den in.\n7. Na innsung leh a kiim le paam siangtho sak den inla, na ninte zong a paihna ding mun ah pai pahpah in.\n8. A pua ah an naneek ding simin a siangthona ansai mah ah ne tangtang in.\n9. Neek theih tuamtuam na neih bangbang sit loh in nusia kei in. Abawmnuam tam mahmah hi.\n10. Kuang le keu a siangtho bek mah zat sawm den in.\nAtung a ih gen natnate pan na kikep kei leh Typhoid na hi thei gige hi. Typhoid pen a lauhuai mahmah natna khat ahi hi.\nTyphoid natna ih cih pen Salmonella Typhi a kici natna lungno khat hi in, Typhoid natna neite zun le ek sungah kimu thei hi. Typhoid neite pen a maisuah panin kilangh khialo hi. Bangci danin kilawh thei hiam en dih ni:\n1. Anneek tuidawn saingtholo panin kilawh thei a, zunbuuk ekbuuk siangtholo zatna pan hipi pen hi.\n2. Typhoid natna nei khat i zun le ek pen tho in na bawm a, tua tho pen a kisin lo annnek tuidawn te tungah tu in, Typhoid natna lungno puak kawikawi thei hi.\n3. Na dailen khit ciang nataw sawpna khut pen silsiang den in. Na khut na silsiang tangtang kei leh Typhoid lungno pen Typhoid nei lote tungah kilawh thei hi.\nTyphoid natna nei khat bangci bang in kilang khia hiam?\n1. A lutang sidek in hong na ding hi.\n2. A gil zong natpi mah in na ding hi.\n3. Tua khit ciangin a sung hong pailai ding hi.\n4. Kaal 3-4 sung bang a cisa ding hi.\n5. A pumpi tungah or a vun san kawikawi ding hi.\n6. Mit thuuk om suk keukau ding hi.\n7. Sibup thei lai a, a sihbup ciangin mumal mel omlo in phunphun ciakciak ding hi.\nTyphoid a lauhuaina\n1. A dam siangna dingin kaal 2 kaal 3 kisam thei hi.\n2. Sisan pai khial thei hi.\n3. Lungtang khoihpoi thei ahih manin sihna tun thei hi.\n⦁ Ngaih Vung (Thalmual) UKM ah,\n⦁ Zo Ngaih Niang (Thalmual) UKM ah,\n⦁ Thang Suan Pau (Suangsang) UKM ah,\n⦁ Kam Khen Pau (Chiantazi) HKL leh ACTS ah,\n⦁ Hang Za Khual (Nahnuai) UKM ah,\nKawlgam Embassy a buaipih teng:\n⦁ Cing Sawm Khai (Tuimang),\n⦁ Lang Za Tuang (Tualzang),\n⦁ Gin Khan Mung (Phaiza),\n⦁ Thang Muan Sing (Tuithang),\n⦁ Gin Cin Khai (Dampi),\n⦁ Neng Lam Thang (Zung ),\n⦁ Kham Sian Muan (Tahan) teng ki buaipih thei hi.\nTg. Vum KapTuang (Kum 26), Songlam Beh Saizang khua ateng Pa Khai Khua Zam leh Nu Ning Sian Cing teTg. Vum KapTuang (ZSM–04703, 791-13C10620)nasepna Nilai setzone panin 23/10/2015 ni in set hoihlohna hang tawh tuahsia in Topa angsung ah tawlnga dingin hong ciahsan mawk hi. Ih it mahmah Tg. Kap Tuang ii luanghawm tawh nunung pen hun bawlna KL-EBC pawlpi makai in 29/10/2015 ni zingsangin ZAM hall ah ki neih khit ciangin ZSM makaihna tawh Sepang hanmual ah lungkim huaitak in kivui thei hi. Sanggampa hangin adah akap khempeuh tawh kibangin ZAM zumpi panin ih dah khawm hi. Topa hehnepna hong tungta hen.\nTg. Dongh Vum Cin Thang @ Thangpi (Kum 38)Sezang khua mi Kalaymyo ah a teng Pa Khai Cin Pau leh Nu Cing Za Dimte’ tapa neu zaw in Malaysia gam Temerloh ah Motor Cycle tuahsiatna pan October 27,2015 ni- in a leitung nuntakna hong beisan in 31/10/2015 ni-in ZCF Kota Damansara biakinn ah hun bawlna lungkim huaitak in neihkhit ciangin Sungai Buloh hanmualah vuina ki nei hi. Tg. Thangpi nusiat nu le pa, sanggamte khempeuh tawh kibangin ZAM zumpi pan dahpihna i puak hi.\nKhutmek ding pawl khat kisam\nOctober 26, 2015 a kipan UN Policy kilaihna zui-in khutmek dingin mi kisamta hi. Hih khutmekna ah abeisa adanin khutme khat bek hilo in khutme khempeuh meksak in, mit zong scan la uh hi. Hih vai tawh kisai phone hong kisam thei ding ahih manin na phone hong pai ding kigingsa in omden in. Pawl khatte ahih leh na UN tettantu ciang hong hihsak pah ding uh hi. (Mithak lak ding vai hilo hi).\nOctober 28, 2015 ni-in UNHCR-CDU vaihawmna tawh Every Nation Ministry panin kipawlna makaite thusinna zingsang nai 9am-3pm ciang ki nei a Zomi zumpi panin palaite nih kihel thei uh hi.\nRefugee te nasepkhuan pia un ci’n UNHCR makaipipa in gen\nMalaysia UNHCR (United Nations High Commissioner for Refugees) ah tulaitak Representative makaipi asem ahi Richard Towle in Malaysia gamsung aom Refugee gambel mite na aseptheih nading Policy akibawl nading in hanthawn leuleu cih Malaysian Insider News pan kiza hi. Refugee gambel te naseptheihna phalna ki pia leh gamsung buaina tuamtuam guktatna, ngongtatna Crime leh Illegal nasepte kiamtuamding cihzong ama muhzia genkhia hi.\nNational Level tawh Refugee te naseptheih nading in hoihtak Policy leh Strategy hongbawl le uhcin Malaysia kumpi leh International Organization tawh ki kop in sepkhoptheih vaihawmtheih omding cihzong genkhia hi.\n⦁ Shah Alam Steamboat sai ah sem ding mi citak 4 kideih. Omna leh an pia.\n⦁ Ngin Khan Langh (Mualbeem) te innkuan in Thupuak bawlna ding RM20 hongpiakhia manin ki lungdam mahmah hi.\n⦁ Paan Khup (Sakollam-Pangzang) in Thupuak bawlna ding RM50 hongpiakhia leuleu ahih manin ki lungdam mahmah hi.\n⦁ Gamsung gampua mun tuamtuam panin ZAM nasepnate tha napiaknop leh lungdamtak in hong kisang ding hi.\nPrevious: Mittaw Sialkhau Let\nNext: UN vaitawh gamthumna lengtheilai dingte kuateng?


url: =“Na nu en in!” – “Behold your mother” (John 19:27) :: ZOMI DAILY\nposted on 19 December 2014 at 8:01 am Lomkholna: Article, TuunlehZua\nHih Thului pen Siapi Suang Za Nang gelh hi a, amah pen Seven Day Advantist (SDA) ah bultak a panmun nei mi khat ahihi. Hunkhat lai in, Singunau Sangpi ah Sang Siapi sem ngei a, tu in Yangon ah tengin Kawlgambup SDA pawlpi ah Innteek mahmah khat ahihi. Tunnu’ Ni tawh kisai, ama’ laigelh hoihsa kahih manin, hongkhak sawn ing. Na khat peuhpeuh ah ahoihna mun la in, akisap lohna mun paisan a kalsuan pen mipil leh nampi lungsim puakzia ahihi. Na simtek un! Dal Sian Hung\nDAILY MANNA (#010) 10 May 2014 Mother’s Day – Nu’ Ni LST Bulphuh: “Na nu en in!” – “Behold your mother” (John 19:27).\n2014 kum ‘Nu’ Ni – Mother’s Day’ pen Sunday, 11 May tawh kituak hi. Adventists tading 10 May 2014 (Sabbath) ni in “Nu’ Ni” kibawl hi. Tukum pen USA gambup Nu’ Ni kibawl kum 100 cinh-kum ahi hi.\nEngland gam ah Nute pahtawina in Mothering Sunday ci in bawl uh hi. Yugoslavs le gam tuamtuam te’n zong Nu pahtawi ni na nei tek uh hi.\nUSA ah Julia Ward Howe in 2 June 1872 ni’n Nu’ Ni bawl masa in ‘Kilemna – Peace’ khanto nang hansuahna in zangh a, Boston ah kum tampi mah Nu’ Ni bawl hi. Kentucky pan Sangsianu Mary Towles Sasseen in 1887 kumin Nu’ Ni na bawl hi. Indiana, South Bend pan Frank E Hering in 1904 kum in Nu’ Ni ading mihon hansuahna campaign nei hi.\nKum khit ciangin USA gambup ah 10 May 1908 ni’n Philidelphia pan Anna Jarvis in a nu Mrs. Anna Reeves Jarvis pahtawi kawm in Nu’ Ni bawl ding hanciam a, kumsimin May kha Sunday nihna pen Nu’ Ni cih ding khensat hi. 1912 ciangin Methodist Pawlpi in Nu’ Ni piangsakciil Anna Jarvis ci in ciamteh hi. 8 May 1914 ni’n USA bup ah Nu’ Ni kikip sak hi.\nNa Ta En In!\n1. AD 31, Abib kha 14ni Paisan Pawi ahi hi. Tu hun in Good Friday kici a, ii TOPA Jesu van le lei kikalah amulkimhuai pen sihna tawh si ding in migilote nih kikal singlamteh tungah kikhai hi. mothersday\n2. Singlamteh nuai ah ii TOPA Jesu a it Anu Mary, Anu sanggam Clopas zi Mary, Mary Magdalene le A-itpa John a om uh hi (Jn 19:25,26).\n3. Apa Joseph si khin a, Mary in akem ding taziik nei tuak lo hi. Asanggam Joseph ta masate ahih leh tualaitak in Jesu um nai lo uh hi (Mt 12:46).\n4. Jesu a thudon lo sanggamte’n Anu thudon loding ci in ii TOPA Jesu in na lung-himawh hi (Jn 7:3-5).\n5. TOPA Jesu in, “Numei aw, na ta en in” ci hi (Jn 19:26).\n6. Lungkham ke’n ka nu aw, ka it pa, na tapa John om lai buang hi ci in vaikhak ahi hi. John pen nungzui dangte le asanggam Joseph tate sangin a muanzawk ahi hi.\nNa Nu En In!\n1. TOPA Jesu in John kiangah “Na nu en in!” ci hi.\n2. Tua hun akipan John in a nu (Mary) ciahpih in khoi in kem hi (Jn 19:27).\n3. John in Patmos tuikulh thongkiatna pan aciah ciang zong Ephesus ah teng in a nu Mary khoi in kem hi.\n4. Ih TOPA Jesu in a nuntakna a bei ma in Anu ading lunghimawh in na vaihawm sak hi.\n5. Eite zong ii nu ciat ii lung himawh hiam? Nu’ Ni in a thak khat vei ii Nute phawk kik ni!\nPrevious: Thupiang, thuthang i suahsak ding ciangin\nNext: Kawlgam galhang te sihna leh Kawlgam suahtakna


url: =Thumaan tungah cihtakna :: ZOMI DAILY\nposted on 12 February 2015 at 9:50 pm Lomkholna: Article, PhilipKhaipu\nCitak i cih ciangin ‘Ciampello’ cihna hia, ei Zomite pen aciampello minam, a citak minam cin ei le ei a hi zongin namdangte in zong hong theih minam i hihi. Tua ahih mah bangin Vaphual itna nei minam ci-in i ki ciamteh aa, gen bel in nei in a thu a la leh a limte tawh sa in, gen in i suang hi.\nTua cihtakna suangah Zomite in i khannelh ding a kilawm leh athupi mahmah thu khat om gige aa, i kumkhawm ding hi. Vaphual itna kilim gen mahmah aa, tua itna sangin a lianzaw itna omlo ding zah in ki ngaihsun hi. Hih vaphual itna pen tel kan tatak lehang nupa, innkuan ki-itna na hi mawk hi. Ciampello itna a neihna uh pen a zi a ta leh a inn kuan a nampih te tung na hihi.\nCihtakna tatak i gen nop bul pi in bang hiam cih ciangin, kua tungah citak ding cih a gen nuam ihihi. Zomi tampi tak te in cihtakna pen pum let in ka kiciamna hi, ci’n thu khat pepeuh tungah a u a nau, a beh a phung a hi zongin kinlo awlmawh lo in a din na khat ah ki citak sak mahmah thei hi. Cihtakna i cih pen thumaan tungah na cih tak kei leh lamtawp ah na gim natawlna leh na thuakna teng a mawkna hong hilel ding aa, na vang bei ding hi.\nTua ahih man in ‘THUMAAN TUNGAH CITAK DING’ i cih ciangin mawh in khial in genbang taleh, na nu na pa, na u na nau, na zi na ta, na beh na phung, na khua na tui, na minam, na mipih leh na gam na lei tungah cihtakna ahihi. Mite’n bangzah tak in nawlkhin in pampaih ta leh na di’n pih ngam na pen thuman a hihi.\nZomi u le nau a kua mah peuh aw, i nu i pa, i u i nau din pih ding thumaan hi, i minam makaite namdangte mai ah din pihding thumaan hi, i mipihte din pih ding thumaan hi, i gam i lei din pih ding thumaan hi. Hih mun ah bangzah ta in na khial zongin hong kimai sak veve ding hi.\n“After all, he is my brother.”\nPrevious: Hosts required to report tourist info to Immigration\nNext: Cimphawng!! (Avom maw akaang?)


url: =Malaysia kumpi vaihawmna PPR innsaap gamdang mite hawlkhiat ki panpanta :: ZOMI DAILY\nMalaysia kumpi vaihawmna PPR innsaap gamdang mite hawlkhiat ki panpanta\nposted on 6 July 2018 at 11:41 pm UTC+9:30 Lomkholna: Malaysia, News, Sawltak, World\nMalaysia gamsung ah PPR akici “People’s Housing Project” innte pen kumpi vaihawmna tawh innsaap atawmman zawdeuh hi a, Malaysian gammi tebek aomnading in avaihawm uh ahihi. Nungdiak in Housing and Local Government Minister Zuraida Kamaruddin in PPR innte asaapsak sawnte pen aki hepkhiat hunding kha 3 bek ahun kipiading hi ci’n tangkokhia khinhi.\nTulian laitakin Malaysia gamsung ah “Ministry of Housing and Local Government” ii khutnuai ah PPR Project tawh akivaihawm Building inngolpi 127 om kici hi.\nTualak ah Building innpi 86 tepen PPR nuai ah innsaapsak ngiatding in aki vaihawm hi a, inndei 75,054 Unit saaptheihding phasak uhhi. Adang Building 41 tepen neihsuak theihding “Ownership” in aki vaihawmsak hi a, tuate pen inndei bekbek 10,424 phasak uhhi.\nHih PPR ii vaihawmsak Building tepen innsaapding te adingin tawmmanzaw in, neihsuakding in aleidingte adinginzong tawmman zawthampah hi. Tua ahih manin PPR inndei te angahnuam gammi tampitak omden a, Malaysia gamsung aom State khempeuh ah innkuan 3000 panin 5000 kikal bangin PPR innte a ngahtheih nadingun angakin om uhhi.\nTua PPR innte angahthei dingtepen Malaysian gammi kum 18 acingkhinsa hiding a, innkuanbup sumlut khasum RM2,500 nuaisiahbek angah, inn anei ngei nailo tebek in angahthei ahihi.\nAhi zongin gammi pawlkhat in tua PPR innte ngetna bawlin, angahkhit uhciangin amau omlo in gamdang mite saapsaksawn uhhi. PPR inndei tepen mizawng daipaam te ading hi a, tuabangin gamdang mite asaapsak akitheihleh thu kibawlding hi ci’n National Public Complaints and Welfare Service Centre chairman Datuk A. Chandrakumanan in genkhia hi.\nTua PPR inndei tepen kumpi tungah innsaapman khakhat RM124 bek hi a, ahi zongin gamdangmite asaapsak uhciangin RM500 pan RM600 bang ngenin, summet bawlna in anei Malaysian gammi pawlkhat om uhhi. Tuatengpen zadah uhzong ahih manin, Housing and Local Government Minister in kha 3 sungin gamdang innsaap te aki hepkhiat sakding thu apia ahihi.\nMore: Malaysia aom gamdang mite’n Public Housing innte asaapleh ki hawlkhiading\nHihvai tawh kisai in DBKL Housing Management and Community Development panin Officer pawlkhat innvak in, innsaap te thusitna neikawikawita uhhi. DBKL Officer te’nzong innpawlkhat kongkhak tawhte tankhia in sitna kipanta uh cih kiza hi. Ih omna, ih innsaapna te bang innnam hiam, PPR Building te ahikhahiam cih kanhuai, theihhuai hi. Innnei te’n akician in honggen khollo khading a, ahi zongin ih omna venglepaam te dongleng kitheipah dinghi. Sawltak #zomidaily\nPrevious: Zomi leh Mizo ten kipawl khopding geelna nei\nNext: Birthday (I up i muan ngamzah i ngah ding hi)\nKa Luzang a Samkang ~ Hau Za Cin\nZomi te Khantohna leh Thanemna ~ Paul Thangpi


url: =India gamsung ah numei khat ahingtang in leisung ah kiphum, nai 2 khitciang ki honkhiazo :: ZOMI DAILY\nposted on 13 May 2017 at 10:33 pm Lomkholna: India, News, Sawltak, World\nIndia gamsung ah numei kum 19 aphapan khat ahingtang in leisung ah nai 2 sung kiphumcip cih Mirror pan kiza hi. Tua numeinu minpen Khushboo Khatun kici khat hi a, Video Record akibawlna sungah leisung thukpitak in akitosuk sungah kiphum takpi hi.\nKhuasungmi te’n leisungpan in alakkhiatding hamciam uh a, awng ngeingai uhhi. Hih numeinu pen Eastern India, Bihar sung aom Govindpur khuaneu khatpan ahihi. Abeisa Sunday ni in vanzuakna Market panin aciahlam pasal 3 in lencip uh a, pi 3 athuk dumsung khatah lei vuksuk in nusia uhhi.\nKhushboo Khatun pen inn atunloh ciangin anu apa te lunghimawh mahmah uh a, zonkhiat kipanpah uhhi. A tanu muzolo in anunung ah ageinai aom dumkhat leitawh akivuk amuh ciangin muanmawhna lungsim hongnei hi.\nLeikivuk dum amanlang in khuatkhia a, asungah atanu aki hingphum amuh ciangin khuasung miteng huhna ngenin hotkhiatding kipanpah uhhi.\nNumeinu pen nainih sung leisung ah aki phumcip hi a, naklahcip dektak hi. Khuasung mipi lakpan pawlkhat in amai ah tui thehsak in siansuahsak uhhi. Leisung panin aki hotkhiat khitciangin thazawmcip in sibuk cihi.\nLeisung panin aki photkhiat khitciangin ageinai aom kumpi zato “Local Government Hospital” khatah amanlang in kipuakpah hi.\nPolice tezong ki zasakpah a, Officers te’n hihvai tawh kisai in amuanmawh uh Amit Shah akicipa zongpah uhhi. Hihpa pen khuasung ah sumbawl khat ahihi.\nSamastipur Police Station panin Superintendent Nawal Kishore Singh kicipa ii genkhiatna ah Amit Shah kicipa in numeinu ii apa neihsa leitangpen Construction bawlnading in zatsaknuam cihi.\nAhi zongin apa in zatding phallo ahih manin, Amit Shah in hihbang in atanu abawlsiatsak, alauthawng nadingin abawlsak cimawk hi.\nVideo etnopleh: Dad rescues teenage daughter buried alive for two hours as warning threat over property dispute\nSuperintendent Nawal Kishore Singh in agenbehna ah hihpen leitangvai kinialna “Property Dispute” panin akipan hi ci’n genkhia hi. Abeisa kum tampi akipan abuaiden uh cihi.\nAmit Shah kicipa in numeino ii apa neihsa leitangpen zatding in deihgawh hi. Ahi zongin apa’n zong ama aituam in tua leitang tungah Construction neikhin hi. Abeisa hunsung inzong Amit Shah in tamveipi lauthawng sakden cihi.\nHih atanu leisung ah ahingtang in aphumsak pen Amit Shah leh alawmte 2 tawh mi 3 in aphumhuan uh cimawk hi.\nTua leisung ah aphum migilo 3 tepen taimang uh a, ahi zongin Police te’n mattheih nadingin Officers tampi zasakkhin uhhi.\nNumeinu zong azingciang in zato pan tuakkik theihpah in, a inn ah ki ciahpih a, noptuamta cihi. Video sungah tua numeinu in agenkhiatna ah tua mi 3 te’n dumsung ah honglawnsuk uh a, ahingtang in leivuk in hong thahlupsawm uh ahihi ci’n genkhia hi. ZD Sawltak #zomidaily\nPrevious: KL khuasung Construction Site khatah acimsuk omin mi 3 liam\nNext: Singapore gamsung ah Samsung puansawpset khat meikang leuleu


url: =Top 4 Bat Mitzvah Tutors in Chula Vista, CA | WyzAnt Tutoring\nFind your perfect Bat Mitzvah tutor in Chula Vista.\nThere are 4 Chula Vista Bat Mitzvah instructors waiting to help.\nChula Vista bat mitzvah private tutors\nFind the best bat mitzvah tutor in Chula Vista Alan S.


url: =A kuacik lua panin a taangzai lamah ~ Khup Lian Thang :: ZOMI DAILY\nA kuacik lua panin a taangzai lamah ~ Khup Lian Thang\nposted on 5 June 2019 at 9:57 pm Lomkholna: Article, Khuplianthang\nYuval Noah Harari a cih tangthu kankhiatna lamah mipil pa in, tulaitak pen leitung ah mihingte’ pianzawh khuahun a hoih penpen hun, leitung pianzawh nopna daihna tawh a kidim penpen hun, suahtakna a om pen hun, gam khat leh gam khat a kilem pen hun, mihingte’ manphatna leh mihingte’ hihna a ki thupitsak pen hun ahi hi. Gal leh sa hangin sihna sangin zukham in accident na, leitung nuamsa nawnlo in amah le amah kithatin sihna cihte tam zaw ta a, nek ding dawn ding neilo-in sihna sangin an tam ne lua, neek le dawn kidoplohna panin a kingah thei natna tuamtuam hangin a si tam zaw ta hi, ci hi. Gamvai ah leitung bup gamte’ kipawlkhopna U.N danin kipawlna lianpipi om in, U.N ii a khanuai ah cidamna lam, sum leh paai zekna lam, pilna leh cidamna lam, kilemna a bawl a hanciam ding, cih bangin amau mun ciat ah nasem ziahziah uh hi.\nUN bek hilo gam haute in zong amau hanciam tawmtawh na hoih lianpi sem uh a, sum nei mihaute in a neihsa uh sum le paaite pia khiain natna satna hoihlo tuamtuam be a beina ding, mizawng daipamte huhna dingin pia khia ziahziah uh hi. Leitung pilnate khangto mahmah ta a, kithuzakna te lem mahmah ta in, mihing thatang gimluat kullo in ututna ah khual kizin thei ta hi. Nisa in khua a lum luatleh Aircon kihong ziau a mite gim luat kullo in puansawpna set tawh puante kisawp theita hi. Gal leh sa, sih theihna lauhuai tuamtuam leh khuahun siatna hangin a ki tuakkha haksakna tampi tuamtuam kawmkal ah hih bangin leitung ah nuntaknate nop semsem in khantohna lam ah a manawhna pen banghang hi mawk ding hiam cih lungngaih huai mahmah hi.\nMihing In Leitung Uk\nLeitung ah mihing simloh nuntakna nei nam tampi om a tua lakah mihingte zong namkhat ahi hi. Humpi nelkaite, saite, vomte, Chimpanzee(zawng namkhat) te, etc… cih bangin tuilak aa om ngasa leh gan hing tuamtuam, huih lak aa leng vasa nam tuamtuamte lak ah mihingte sangin a thahat zaw, a pilzaw leh Chimpanzee a cihte bang pen mihing te sangin a khuak hatzaw nuntakna nei tampi om hi. A lian mahmah saipi te, a hat mahmah sahang te in leitung na ukzo lo uh a, mihingte in amau sangin a hatzaw a lianzaw a siamzaw te manin na nasawl thei na zang thei uh hi. Chimpanzee a kici zawng namkhatte pen leitung mipilte in a gen tanghtangh uh ganhing a om teng lak panin mihingte’ pianzia, a zia le tong kinai penpen dingin na gen uh hi. Amau pumpi danpen mihingte neihteng mahtawh kibang lian a, a khuak tai dan ciangin mihingte sangin zong tai zaw hoihzaw uh hi. Mihingte dan mahin a nu a pa, sanggam u leh nau, lawm le gual nei in a lomlom in teng uh hi.\nAhih hangin Chimpanzee te pen a mau bawngsung (Clan, Band) amau muhngei a kitheihpih a ki mukhak pihte bek it thei uh in amau teng bek tawh kipawl thei sese uh hi. Tua ahih manin amau omna mualkuam sunga om Chimpanzee te bek tawh kipawl khawm uh a, a gal lam kuam khat-a a om te tawh kipawlkhawm theilo ki-it theilo nasem khawm theilo citciat uh hi. Amau danmah ahih hangin a muh ngeiloh a theih ngeilohte uh pen amau te dan mahin sang theilo it theilo nasem khawm theilo uh hi. Amau’ leitung pen amau bawng amau kuam sung ciang bek ahi hi. Lam khat pan gen leng amau thungaihsut theihna pen tua ciangah khawl hi. Tua hang mahin bangzahin a pil hangun leitung nuntakna nei teng na ukzo lo uh hi. A zenzen in gam lianpi khat sungah om Chimpanzee teng kipawlkhawmin thu le la vaihawm khawm thei hi zenzen leh amaute in leitung a ukzo thei ding hi gige hi.( Ahih hangin tua bel a om ngeilo ding thu khat)\nHun masa lai in leitungah zong mihing te zong amau’ u le nau, a beh a bawngbawng bekin na teng khawm uh hi. A nu a pa, a zi a ta, a sunghte a makte leh amau kitheihpih u le nau teng bek na ki-it in na teng khawm uh hi. Gal leh sa tamna, leitung khuahun siatna tuamtuamte a nawkkhak ciangun sepkhop dinkhop loh phamawh ahihna na thei uh hi. Tua ciangin a bawngbawng a behbeh (Clan) te kigawm-a a namnam (Tribal) te suakin tua a namnamte na kipawlkhawm khawm uh a, tua panin damdamin gam khat minam khat (Nation/State) na suak uh hi. Amau lak ah a thahatte makai dingin koih uh a, a ma ukna nuai ah ki thutuakin nungta khawm uh hi.\nBawng khat pan in beh khat, beh pan in gam khat minam khat, gam khat minam khat panin minam tampi kigawm in gam lianpi khat, gam lianpi khat bek panin gam lian tampi kigawmin in gamlian tampi kipawlna khat (Zogam, Belpawl Gam, British, European Coucil, Asean, UN etc…) cih bangin a tangzai theithei dingin mihingte na kipawl thei uh hi. Tua a ki pawl khopna bulphuh in a sung gal a pua galte a kisam bangbangin nawkkhawm kihuh kipanpih diamdiam uh hi. Gentehna; Belpawl gamin sumbawlna lamah zawngkhal ahih manina kipawlpih Asen gamte in ahihtheih zah in panpih uh hi. Upmawh loh pi in AIDS natna te leitung ah a kizelh ciangin leitung bup in khut kilen in mapang khawm ahih manin hih natna pen tampitak phadawn in a kibawl na ding zatui zong mukhia khawm uh hi. Gal leh sa vai ah zong apua lam gal aom ciangin kinawkpih in ki dinpih uh hi.\nMihingte pianzia ngeina ah a mel a sa kimu ngeilo ki thei ngeilo, mimal zopna omlo, sisan kizopna om kilkel lo himah taleh minam khat hihna gammi khat hihna, kipawlna khat ah dinkhopna hangin a muh ngeiloh uh mi tampi te tawh nasem khawm, kipawlkhawm, galdo khawm, thu le la vaihawm khawm thei uh hi. Mihingte in Chimpanzee sangin a thahat zawkna ahang bulpi hipah hi. Ki pawlkhawm in na a sep khopna hangun na lianpipi sem zo uh a, tua in leitung khempeuh ah ukna neisak zo hi. Gentehna in, bawhlung tualpi khat sungah Chimpanzee tul 80 koih dingin, tualpi laizang ah Chimpanzee team nih te bawhlung kimawl sak ding hileng, a thapia ding tul 80 te in tua a kimawlte phawkkha cih thadah amau te awng ngeingai pong ding uh a, bangmahmah mumel mamel omlo ding hi.\nTua tul 80 in ki thutuakin bang mahmah sem khawm thei ngeilo ding cih pen mipilte muhkhiatna ahi hi. Mihingte in ahih leh tua bawhlung tualpi sungah kimawl thei thapia khawm thei bek thamlo in, tua tualpi ah a omlo, leitung kiu li pen in TV tawh en in tha pia khawm thei lai uh hi. Lamkhat pan gen leng ganhingte sangin mihingte in thu khinkhai theihna thungaihsut theihna a neih zawkna in mihing leh ganhing aki lamdanna hi a kicih mah bangin, tua thungaihsut theihzawkna acih pen koici kimuh theih hiam cih dotna om leh mihingte in khuakhat, kuam khat, gam khat, leitung bup-a om mihing khempeuh kipawl khawmin semkhawm nekhawm galdo khawm thei uh ci, cih pen mihing ganhing kilam danna ahi hi.\nHih minamte pen Papua New Guinea (PNG) leh Solomon Islands a cih gam nih ah a teng minamte ahi uh hi. A gam omna mun pen Indonesia gam tawh gamgi kizom uh a, Australia tawh zong ki nai mahmah uh hi. PNG gam ah pen mimal 8 millions val a om hangin a kitel theilo pau nam 900 val bang om ahih manin leitung ah a kizang pau nam tuamtuamte’ seh 6 suah seh 1 pen amau’ gam sungah om hi. PNG bangmah in Melanesiante’ tenna gam mah ahi Solomon Islands ah zong mi 5 lakhs val bek tengin khat leh khat a ki tello pau nam 70 val bang zang uh hi. Hih minamte pen amau khua leh amau kuam bek ah teng uh-a mi tampi minam tuamtuam tawh kikawm kikhawl nuam lualo uh hi. Amau pau bek leh amau khua, amau kitheihpih leh a beh a phungin teng khawm uh a, amau sung bek panin a thahat penpen te a makai dingin tel uh hi. 1970s khit lam ciangin PNG in Australiate’ tung panin suahtakna ngah in, Solomon Islands in Britishte’ tung panin suahtakna ngah hi.\nAustralia leh Britishte in hih gam nihte’ gamvai kalsuandan ding, Democracy ki-ukna bulphuh in Parliament tawh a kalsuan dan dingte a gelsak khitteh suahtakna a pia ahi hi. Suahtakna a ngah khit ciangun amau tangmi ding telna nei uh a, a khua makai a beh makaite mah na tel pah uh hi. Tua panin buaina kipan hi. Hih a tel tangmite pen gambup Parliament ah a kah hi in, gambup huamin thukhual in thu a vaihawm ding ahi hi. Ahih hangin hih tangmi te in amau khua a mau kampaute bek, amau beh sung bek adingin phut cih takin phu uh hi. A ngah zahzah tawh innlam ciah pih hi.\nA thahat zawzaw, mimal a tam zawzaw leh khat le nih a kipawl thei zawzaw in panmun ngahin tua panmun siksan in a kilawmlo zah dongin amau aa ding bekin na vaihawm uh hi. Democracy ki-ukna tawh a gam uh a kalsuan hangin a mipite, gam makai tangmite pen Democracy a zang thei ding dinmun cih thadah gamkuam pi khat, gam khat adingin na a sem thei dinmun zong na tungzo nai deklo uh in, angsung ciang bek mimal hamphatna ding ciang bek le amau tanau beh le phung ciang bek, amau pau bek a paute ciangbek a khualzo dinmun ah na om pan uh hi. Gam khat in a din’ hangun khua khat pau nam khat ciang bek adingin a khualzo dinmun hipan uh hi. Hih bangin a picing lo a tualniam lungsim puakzia hangin hih gam nihte zong tuni dongin leitung ah a khangto lo pen gamte sungah kihel in, a enghuai a ut huai hetlo gam khat na hi uh hi.\nMinam tampi kigawm in gam khat-a a ding ahi Switzerland gam ah minam kibanglo, pau ki banglo minam tampi na teng khawm uh hi. German minam, Italy minam, France minam, Romansh minam cih bangin minam tuamtuam a kigawm gam khat ahi hi. A gammi peuhpeuh in a gam ki-ukna thukhunte thupi bawlin minam a tam zaw a tawm zaw cih sangin a gam leh minam bup’ mailam phattuamna ding khualin kalsuan ciat uh ahih manin tuni dongin leitung ah gam haupen leh gamnuam pen khat in kiciamteh teh hi.\nSingapore gam pen gam neu mahmah khat hi-in minam tuamtuam teng khawm ngeigai uh hi. Sente, Indian (Tamil) te, Malay te cih bangin minam, ngeina pau le ham ki bang ngiatlo minamte ahi uh hi. 1965 kum suahtakna a ngah khit panin hanciamin nasem khawm uh ahih manin tuni in leitung bupin a zahtak uh gam nuam mahmah khat suakta hi. Minam tam zawte zong ki inntek sak tuanlo uh a, minam tawmzawte in zong inntek lungsim pua veve uh hi.\nMakaite in minam, ngeina leh pau le ham tawh kuamah deidan lo in, a gambup nopsak na ding a gambup mailam ding bek khualna tawh nasem uh ahihmanin tu ni in a gah a nene uh ahi hi. Hih gam mite leh a gam makaite in a kuacik leh a toi angsung kualsung bek a khual Chimpanzee te, leiung hun masa laipek aa mihingte’ dinmun ah na khawllo in a khangto a picing lungsim na nei ta uh hi. Hih bangin mel le sa ki banglo, ngeina a kibatloh hangin gammi khat hih khopna panin minam khat hihna dongah a gammi khempeuh in a san’ theih na dingin gam uk kumpi makaite in picing takin hanciam toto lai uh hi. A sawtlo in zong tangtung lai ding hi.\nZomite pen nidang lai pekpan in mun khat pan mun khat ah kikhin in tangthu kante ciaptehna ah Mongolia, Tibet, Kawlzang kuam cih bangin kikhin kawikawi uh a tua panin Ciimnuai, Khul etc… ah na tung to uh hi. Tua panin a beh a bawng a tuamtuamin khua tuam ciat ah na kikhen uh hi. Kizopna tam hetlo in amau mun ciatah na teng uh hi. Hausa upa leh a thahatte in khua leh tui u sung nau sung na makaih uh hi. Tua khua tuamtuamte kigawm khawmin ukpi tuamtuamte in na uk toto in tua lai leitung khuahun tawh kituakin a kician mahmah gam khat minam khat in na ding zo khin uh hi.\n1886 kum khit lam ciangin gamkek Mangkangte’ nuai na tung uh a, amau’ ukna pan in 1948 kum in Kawlte, Zomite, Kachin, Karenni, Shante kigawmin Belpawl gam khatin na ding uh hi. Mualtungmi makaite leh Kawl makaite’ lunggulhna pipen in, gam khat ciatin a om sangun kigawm in gam lianpi khatin ding khawm leh nuntakna nuamzaw khangto baih zaw ding, cih hi pipen hi. Makai masate’ ngimna bangmahin tua hun lai dingin Belpawlgam pen na khangto mahmah takpi hi. Ahih hangin angsung bek a khual, kuamah tawh a ki pawl nuamlo, minam tawmzaw te a nengniam, a toi mahmah lungsim puakzia a nei makai pawlkhat hangin Belpawl gam pen kiamsuk kikin tuni dongin leitungah gam a zawngpen khat in na om hi.\nZomite zong cihtakna leh itna a nei thu a khual minam khat hi minam dangte in na ciamteh uh hi. Kim leh pam huzap hangin a cihtakna uh a thuman nate uh damdam in bei hiaihiai ta tawh ki bang hi. Tulai Zomite pen gamvai nasepna ah amau’ thuneih hun sungin amau khua leh tui bek adingin nasem ta mawk uh hi. Tua hangin minam khat le khat kikal ah kilang neihna leh kimuhkhialhna tampi om hi. Minam bup tang dingin a ding khia makaite in mipite’ adingin nasem ding himah ta leh amau’ angsung amau mimal amau party leh amau tawh a kilem kitheikhate-a ding bekin nasem ta uh hi.\nA tunga PNG leh Solomon Islands gam-a Melanesian minamte tawh a kibang dinmun ah om uh hi. Tua mah bangin Zomite sungah a thupi penpen ki zopna, kipawlna leh ki makaihna phualpi khat ahi biakna upna lam ah a cihtakna uh leh a upna laigilte damdamin khahsuah ta uh hi. Biakna pawlpite kipawl semsem ding khangto semsem dingin na hoih na lianpi sem ding, kha mangthang tampi man ding, mite in thu-um te’ hangin Pasian mu ding cih pen a thupi pen himah ta leh, tua tawh ki lehbulh in gamta ta uh hi. Tawmkhat mi tam pian leh pawlpi thak kipan pah uh a, mipil misiam thugen siam khat leh pawlpi thak kipanin a omsa pawlpi pen khen nih suak hiau hi.\nA kikhensa te koici kigawm kik ding cih tawh buai in a vaihawm ding kawmkal ah a omsa kipawlna leh biaknate a kikhen theihna dingin a hanciam zong tampi mah na om leuleu hi. Sum bawl paai bawlna lamah zong sem khawm liailiai ding khawm liailiai ding sangin, tuamtat ding tuam hauh dingin lawmteng Zomi khempeuh lak ah amah bek ahau pen hih ding khawng ut a mawkmawk Zomite tam mahmah le kilawm hi. A nei a lamte in a neilo te hawmkhia nuamlo in, a pil a thei a siamte in kuamah pantah nuam mello uh hi (A piakhia, a hamsate ahuh a pantah zong kiom hi). Pilna siamna lamah zong, tawm khat sin in siam pian uh leh kuamah thusim lo in pilna neilo siamna neilo te neu et thei uh hi. Amau bek a theipen a pilpen kisa kha den uh a kuamah tawh kipawlkhawm nuam selo in a tangtat a pilna a siamna a kisaktheihpih Zomite dinmun hita hi.\nPicina Lam Ah\nGam leh minam makaite, kumpi nasemte leh Company khat, Pasian nasepna, nasep khat peuhpeuh a sem Zomi mimal kim in amau’ panmun leh thu neihnate hoihtak zang siamin mimal, lawm le gual beh le phung ciang leh party khat, kipawlna khat, pawlpi khat ciang bek a khual kha a hihna panin kikhel in, gambup minam bup , kipawlna bup huamin thu khualna thumanna leh cihtakna tawh a kalsuan ding pen a thupi penpen ahi hi. Huaituam paihtuam guptuam mudah tuam nei hetlo in na sep ding hi a, pau le ham kibatpih ciang bek a khual hilo in minam bup gambup mailam khantohna ding a khual makaite hihna lamah kipuahtoh ding ahi hi. Mipite, kipawlna leh hong uk kumpi’ hong piak vaipuakte tungah hoihtak kiciantak leh cihtak ngiatin na sep ding ahi hi. Hunkhat lai in Zogam bup-a ding bek hilo in Belpawl gambup adingin a nuntakna bang uh pia ngam liangin gam le lei a hung a honkhia pu leh pate’ neihsa a zahtakhuai gam leh nam itna lungsim te pua in, amau khekhap thuman leh cihtakna tawh gam leh lei adingin makaih kik hun nasep hun ta hi.\nHun khat lai in Zogam bup ah biakna lam ah makaite ahi Tedim kampau Zomite pen, tuni in ahih leh kipawlna tampi pawlpi tuamtuam tampi in kikhen thang ta uh hi. Tuni pan kipanin panmun nei makaite in a om sa kipawlnate bangci bangin kip ding, kikhen lo ding, a kikhensa te koici kigawm khawm kik theih ding cih ngimna tawh kalsuan theih ding thupi hi. A zaizaw a lianzaw adingin khualna tawh a neuzaw thu tuamtuam te nelhsiah ngam in, mimal kiphatsakna leh khasiatna tuamtuamte’ tung gualzo in kipawlkhopna lam ah kalsuan kik ding ahi hi. A tunga gensa danin, kimawlna tualpi sunga Chimpanzee te dan hilo in tualpi sunga bawhlung hoihtak a thapia mihingte a hih ding uh thupi hi.\nSum leh paai neite, pilna siamna neite in khat le khat kipawl khawmin nasep lianpipi sem khawmin gambup dong ah a nei pen a lianpi kipawlna Company pipi neihna lamah kalsuan theih ding thupi hi. Tawmkhat ci thei pian in ki neisak kampau gamtat dan khawng a kikhel pah cih bangin a tualniam lungsim puakziate khempeuh zong paihkhiat hun ta hi. Pilna siamna neite in zong a neih uh pilna siamna te hangin kisaktheihpih se lo in, ta leh naute pattahna in zang siam in hih theih bangbang tawh mipihte’ phattuamna a pia a hih theih ding uh pen tuhun Zomi mimal kim adingin a maban lianpi ahi hi.\nChimpanzee te in bangzahin a khuak uh a hoih hangin amau angsung ciang bek aki batpihte bek tawh nasem khawm thei sese citciat uh a, tua in na lianpi semsak zolo hi. Mihingte in ahihleh khat bek in na lianpi a sepzawh loh hangin a neih uh kipawl khop theihna lungsim leh nasep khopna theihna dingin thu ngaihsut theihna in minam khat gam khat leitung bup-a om mihing khempeuh kipawl khawm sak thei ahih manin tuni dongin mihingte in leitung bup ah a thahat pen nuntakna nei a hih mah bangin kipawl khop theihna a neih tantan uh mihingte in leitung bup uk suak lai ding hi. Kibat sitset manin a kipawl thei bekte in Chimpanzee te dinmun kipan a, ki batlohna tampi kawmkal panin a zangzaw a thupi zaw ngimna tawh a lem theithei in kipawl khop theihna pen mihing te ii manphatna ahi hi.\nTheih ngeiloh pau kibat pihtoh ahih hangin gamkhat minam khat leitung mihing khat hihna tawh minam pihte gammi pihte, minam tuamtuamte’ mailam nuntakna a nop ding deihna tawh kipawlin nasep khop theihna lungsim in ganhingte leh mihingte’ kilamdan’na hi a, tua lungsim puakzia leh gamtatzia in leitung mite hih ciang a tun’ ahihna pawk huai mahmah hi. Lungdam, Khup Lian Thang (Ref: Yuval Noah Harari, Sapiens – A Brief History of Humankind, Francis Fukuyama, The Origins Of Political Order)\nPrevious: Tualniam lungsim neite pianzia ~ Lian Tuang\nNext: 75th D Day Landing – 6th June (They will never grow old)\nGatshamanim ~ Dim Lun Zam\nKigawm hoihmaw, kikhen sia? ~ Bob Tuangpi\nDahpihna thupuak ~ Tg. Kap Khen Mung\nSiamsin Medical Trip & Siamsin Summit: Zogam Paak-huanpi


url: =Zoe - Lianne Beauty and Lifestyle Blog: Post Christmas Sales Haul\nPosted by Zoe Lianne at 20:45\nmolly96 16 January 2013 at 21:12\nGreat haul! Taylor swifts album is really good, I've been listening to it non stop:) xxx\npreethi Prasad 16 January 2013 at 21:54\nPoppy 17 January 2013 at 17:59\nlove the colour of that nail varnish! :)


url: =Khen III Na-Muh Kholh Na – FGA Tulsa\nTag: Khen III Na-Muh Kholh Na\nHome › Posts Tagged "Khen III Na-Muh Kholh Na"\n15.Muhkholhna a taktak suaksak\nApril 7, 2019 Burmese, Uncategorized, Zokam FGAIM\nThugen bek a siam, a taktaka nungta lo, nuntakzia hoih gen ding thei mahmah napi a nuntakna leh sepkhiatna-ah kilangkhiasak tuan lo na mu zel hiam? Tua bang mite nuntakna pen hehpihhuai mahmah hi. Nang zong tua bang mite lakah na kihel hun zong om kha ding hi. Tua bang\nMarch 31, 2019 Burmese, Uncategorized, Zokam FGAIM\nMai lam muhkholhna hoih nei dingin mi pil hih kul sese lo hi! Mikim hih theih leh nuntakna sunga guanlut theih ahi hi. Hih thei lo dinga hong ngaihsunsak pawlkhat om hi. Hun paisa in hong buaisak Hun paisa, lametna bang hi lo a piangte enkikin, tuate hangin hong tung\n13. MUHKHOLHNA (Khen III Na)\nMarch 24, 2019 Burmese, Uncategorized, Zokam FGAIM\nHenry Ford in, “Mittawte sang a mi hehpihhuaizawte pen mit hoih napi a muhkholhna (vision) a nei lote hi” a cih pen maan mahmah hi. Lawhcinna pen bangbang hi leh, mi lawhcingte pen muhkholhna/geelkholhna saupi a nei mi hi hamtang uh hi. Na mukhia thakte, politics, science, leh eco- nomics


url: =Laisim a Thupitna. Gelh - Lian Than Tuang - Laibu Saal\nHome > Thuluui/Articles > Laisim a Thupitna. Gelh - Lian Than Tuang\nLaisim a Thupitna. Gelh - Lian Than Tuang\nLaisim a thupitna\nGelh - Lian Than Tuang\nLaisimsim mite bekin laisim mi leh laisimlo mi khen thei uh aa, laisim ngei mello te in, laisim mi leh laisimlo mi khen theilo uhhi. Laisimsim mi khat in, mi khat peuh tawh a kiho ciang, hih in lai tam sim in teh, hih in lai sim ngei tuakkei cihte khentel thei pah aa, laisim mello mi khat in a hih leh kuakua tawh a kiho zongin amah ding dan vive sa thei hi. Laisim mi khat in, laisim mi dang khat ii thupitna mu thei in, a theihna te zahtak sak theizaw deuh aa, laisim mello khat in a hihleh a khat ii thugen, laigelh khat zongh a thupit lam phawk khalo thei hi.\nLaisimsim te sangin laigelhgelh te ii thu ngaihsutna pen geltelzaw ci in, research bawl tampitak in gen uhhi. Ahizongin, laigelhgelh zawh nadingin, lai tampi mah sim masak kul zel a hihi. Laisimna pen, lungsim khuak ngaihsutna khuadakna, khualzin khiatna nam khat hi in, khuamuhna kipatna a hihi. Khuamuhna zaizawzaw in thungaihsut kaak theih ding hauzaw uh aa, thu khinkhian siamzaw pah uhhi.\nLaisim na ii thupitna in, i khuak ngaihsutna te mawk om saklo aa nasem sak den a hihman in, hih pen, pumpi aa ding gym kimawl aa exercise hih dan mah a hihi. Lungsim kizepna, khuak thasanna a hihi. Laisim na thadah leh na khuak a zawmsak na hi aa thulian, vai thupite ah thazaw in thu leh la a geel theilo, a geel zolo pawl na hi pah ding hi. Laisim cihna ah thu leh la tuamtuam sim theihding namkim in om hi. Naupangno te cartoon bu khawng a hizong ciamnuih a hizong sim sak ding phamawhlo hi. Khangno te zawlthu, novel tuamtuam sim ding zongh a sia hilo hi. I lunglut leh i theihnop te bek kisim a hihman in, i uk peuhpeuh simna pan in, laisim nopna lungsim ong kipan khia a hihi. Tua pan in, a hunzui, kum leh picinna, kiim leh paam kithuahpih kikholhpih kihopih mun tawh kisai in, laisim nopte ong kikhel toto lel ding a hihi.\nAhizongin, kumte tam semsem ta, i gennop, i kupnop pen level sangpipi hi aa, i laisim te ciamnuih peuh, rumour kici thulengzau peuh, a manpha lo lai ki gelh tuamtuam tawh buai aa i hun i beisak zel aa leh, kawngnuai siahzaw uhamte mah kibang zel ding a hihi. Gen thei pau thei napi, semkhia zolo. Laibu tuamtuam a hi aa news tuamtuam a hizong, bangdan laibu, bangdan news te sim na hiam, sim mun na hiam, hoihsa na hiam cih tungtawn in, na uuk banghiam, na ngaihsutna bangtan hiam, na muhna leh na kinthu in bangdante hiam cih ong kilangkhia sak ding a hihi.\nLeitung ah a kikhawng penpen laibu in, Christian te' Laisiangtho bu a hihi. Rome empire hun bek panin, tuni dong phial mah Biakna kinenniam nuam, biakna taih a thuak penpen zong Christian biakna mah a hihi. Ahizongin, biakna manglo, kiamlo, beilo hi. Ahangin, Laisiangtho kiciantak in nei, a hunhun in, version tuamtuam aa huntawh kituak in teltheih ding aa kigelh beh, leitung aa namneu mahmah te ii pau na ngawn dongin, kilet khia a hihi. Hih in lai ii power nam khat mah a hihi. Lai ii power hilo, Khasiangtho humuap a hihman bel himah aa Khasiangtho Pasian in lai tungtawn mah panin na ong sem hi. Pasian nasem, Kamsang, thuummi khat in Laisiangtho a simkei leh tua mi in a hawmpi mah hiveve hi. Tua mah bangin, politics uuk khat in zongh politics tawh kisai, sim beek, ngaih beek a neih kei leh huih bek mah tawh a upmawh pau kul hi.\n8888 makai Ko Min Ko Naing in, thong sung ah a kiat laitak, ong kisatlo ong kivualo aa kiim leh paam ah laisim theih ding khatzong a om sakloh uh pen, kisat kivuat sangin thuak hakzaw hi ci hi. Laibu ci aa i sim tangtangloh hang, signboard khat, limkiang aa lai kisuang khat peuh i lungsim in a sim khak zel man aa, laisimlo in kiomom thei tawh kibangbek hi in, sim theih ding a om vetlohna mun ah, laisimlo in mihingte khuak in om ding a haksat mahmah lam ka phawk kha hi ci hi. Bangzahtak in laisim nuam hiam cih leh, thong a lut khat peuh ii pumtung ah tattoo ki gelh a om leh tua lai pen en phapha in sim kikkik ci hi. En gelh tawm aa i sim pen, i sim ma in i gelh a hihman in, kithei khin aa i sim dan nuamlo hi ci hi. Van khat a kipuak leh tung aa laidal themnen baang pen dawmtak in phel aa kisim himai hi ci hi.\nLeitung ah pau pen a kicing aa nei minam kiomlo hi. Leitungbup ii zattang mikangpau in zongh namdang pau tampitak kawm uhhhi. Tuasangin a thupizawkna khat vuah, a laigelh siam uh Shakespeare in, laibu tampitak gelh aa, tua laibu te sung ah a phuahtawm kammal tampitak guang hi. Tua a laibu simte in tua a om ngeilo kammal a phuah tawm te zangtoto uh tuhun ciangin, pau leh ham a kicing, zatdan a nuam mikangpau ong suak hi.\nResearch bawl tampite ii genna vuah, sumhau a tamzaw in, business news, books leh political news sim uh ci hi. Mipil a picingte ciang, thu/idea cih dan lamte sim uh aa, middle class leh lower class a tamzaw in sports tuamtuam, entertainment tuamtuam te lim kin phadiak uh ci hi. Gam khangto tampite ah meileng bus a tuang kawm na ngawn un, laisim or la ngai in a om tam phadiak hi. Gam khangtolo te ah kiho, khatkia a hihleh mi en, khuadak cih tam diak a hihi. A khangto gamte ah, naupangte sim nophuai laibu te pen khot baih phadiak in, a khangtolo gamte ah naupangte muhnophuai video khui te khot baih phadiak kici hi.\nLaisim ding ii thupitna paunak tampitak om hi. Gtn. leader must be reader, the book you don't read won't help. Laisim a tam mipi, minam pen theihna ngaihsutna te kibangzaw deuh kihual baihzaw deuh in kithutuak baih, kipumkhat baih a hihi. Bekthamlo in, a beisa kum tampi lai aa thu (history) nasim leh, a beisa hun pek pan in, tuhun dong ah a nungta mi khat tawh a kibang na hihi. Mi/khuak tmapi ii gelh Laibu tuamtuam tampi na sim leh khuak tampi (ngaihsut theihna tuamtuam) a nei na hi pah hi.\nLai gelh pa Tg. Lian Than Tuang\nItem Reviewed: Laisim a Thupitna. Gelh - Lian Than Tuang Description: Rating: 5 Reviewed By: Cinpu Zomi


url: =Khedan' Hong Piak Nuntakna Thugil Nam (4)te\n(1) Natna satnate in Nuntakna ah Thuakzosak / hiamzum den hi. (Pain always sharpen you):\nLST Thuhilhna 7:3 sungah,“Nuihna sangin dahna hoihzaw hi. Na mai hong gum sak zahin thutheihna hong khang sak hi.” Lai-at hoih nading le akitelna dingin a mawl khedan muk kihiamzum hi. A tung tuam singnipte a ki-at khiat mah bangin nuntakna ah i tuahkhak haksatna le liammate in i thakhauh zawk nading le i hoihzawk nading ahih manin, lungkiat thanem ding hilo hi. Guallehna, haksatna le lungkhamna te pan pilna ngah sawm in la, tuate tungtawn in mimal khantohna dingin le a sangpen dong ah kah zawh sawm zaw in.\n(2) Na sepna khat peuh in khekhap nei hi.(Everything you do leaves a mark): Zomite in,“ Zuau in a khap tawn”, cih leh Ciimnuai aa sa kibak Geeltui ah kithuk “ci’n paunak i nei hi. Mite' muhna leh muhlohna munah ahi zong, mizawng khat tung ahi a, mihau khat tung ahizong…. nasepna khat peuh in khap /sulnung nei cihna ahi hi. Tua hi-in thumanna, cihtakna, thupha bawlna cihte khahsuah ngei kei in. Na sepna khat peuhpeuh in khap/ sulnung nei hamtang hi.\n(3) A kizang taktak in a puatham hilo zaw in a sung aa om pen ahi zaw hi. (What’s inside you is useful, not what’s outside): A puansilh, a khutbulh, a khi, a melhoihna cih a puatham kizepnate sangin a sungtawng aa om a lungtang thupi zaw hi. Lungsim hoih, lungsim picing, itna tawh kidim mawhmai sakna lungsim in mihingte khat le khat kizopna le kikholhna hong nuam sak zaw hi. Sum le pai, taih inn mawtaw leh kizep na tuamtuamte hangin mihingte kizop/kitheihna in a puatham bek hi aa, a khankhomlo le akiplo ding thu ahi hi.\n(4) Na khialhnate suphiat in la kiphuahpha In. (Erase your mistakes and correct it.): Ezekiel 18:28 “Amah in a gamtatna phawkin a mawh bawlna khawl hi. Tua ahih manin amah si hetlo ding a, nungta paisuak ding hi.” Lai at khialhnate a man in puahphat kik theihna dingin khe-phiat (eraser)kikoih hi. Leitung ah akhial ngeilo mi, akicing sitset mi kuamah omlo hi. Tua hi aa khial ing, mawh ing...ci aa thumthum ding lu kunkun ding hilo zaw aa, i khialhnate pan pilna lak siam ding leh i theih thuman lamah kikhel ding le kipuahphat ding bek akisam ahi hi.\nBy: Nk Khanno


url: =Siyaah.. Hindi Movie Mp3 Songs Free Download passato comici crist « hurdremachand's Blog\nSiyaah.. Hindi Movie Mp3 Songs Free Download passato comici crist\nSiyaah.. Hindi Movie Mp3 Songs Free Download\nFree Download Siyaah Full Movie Hindi Movies 2017 Full Movie Bollywood Movies MP3, Size: 122.35 MB, Duration: 1 hour, 32 minutes and 58 seconds, Bitrate: 192 Kbps.. Tags : Hindi A to Z All Movies Mp3 Songs Songs, Hindi A to Z All Movies Mp3 Songs Songs Free Download, Hindi,A,to,Z,All,Movies,Mp3,Songs Mp3 Songs Download, Hindi Mp3 Songs, Hindi A to Z All. Free Download Siyaah Full Movie Hindi Movies 2017 . Dubbed Full Movies free best wap in india wapin download wap free mp3 songs video Songs hd latest 3gp mp4 .\nSiyaah Raatein Lyrics Agent Vinod. 6 years ago. . Check out lyrics of all songs -> Hindi Lyrics . Movie: Agent Vinod (2012 .\n2018 Latest Hindi Mp3 Songs Free Download, 2018 Latest Hindi Mp3 Songs Latest Albums New Songs, Hindi Movie Mp3 Songs, mirchifun, mirchifun.com. . Kuch to hai tujhse raabta Song lyrics movie : Agent . (Siyaah Raatein) - Agent Vinod . bollywood music download, indian mp3 songs, free hindi .\nTags: Download Agent Vinod Songs 2012 Mp3 Songs,hindi movie Mp3 Songs of Agent Vinod Songs 2012 download,download bollywood movie songs Agent Vinod 2012 Mp3 Movie Songs,320Kbps & 128Kbps,. Download Saif Ali Khan Agent Vinod Songs, . Hindi Lyrics. Agent Vinod - Movie . Download Agent Vinod MP3 Songs I'll Do The Talking Tonight .\nHindi Songs . Arijit Singh Songs Free mp3 download - Songs.Pk. Pritam, Arijit Singh, . Unknown artist-Tamasha Movie Song Madhoshiya by Arijit Singh Ft Ranbir Kapoor .\nPrivate Teacher movie free download in hindi full hd\nRiyasat movie tamil version free download\nHum Hai Raahi CAR Ke tamil full movie hd 1080p\nSarthak audio book in hindi free download\nHarud 2 full movie telugu download\nB.A. Pass 2 telugu movie full download\nSatya 2 english subtitle full movie download\nMain Rony Aur Jony bengali movie full hd download\nFilmistaan in hindi 720p download\n← Aasra Video 720p Hd camino ranma profesi English Hindi Super Singh (Punjabi) Book Download santa utilizzati fed →


url: =Thupulakna: Washington DC Khuapi a Lungphona Lawhcing :: ZOMI DAILY\nThupulakna: Washington DC Khuapi a Lungphona Lawhcing\nposted on 10 September 2015 at 5:46 pm Lomkholna: Lamka, News, ZIUSA, Zomi\n1. Zomi Innkuan USA kipawlna Board of Directors pawl thukimna bangin;\n(a) India gam, Manipur gamkee, Zogam sung a om Singtangmite in a kisuhkhiat sawm Zogam leitang, a thuneihna leh Singtangmite dinmun ahu dingin taangpi taangta in lungphona a bawlna tawh kisai Zomi Innkuan USA kipawlna in a thukimpihna thu,\n(b) Minam thuneihna leh, gam leh leitang a’ding in a nuntakna apiakhia, Manipur kumpite gamhtatna khutlum hangin mual hong liapsan laizom sanggam, Zogam Salphate Zomi Innkuan USA kipawlna in a zahtakna piakna leh Zogam Salphate’n a nusiat a innkuanpihte a kipan, a laizom sanggam u leh nau khempeuh tawh akibang in Zomi Innkuan USA kipawlna akidah mahmahna thu pulakna.\n(c) India kumpi in Manipur gamkee kumpi tatsiatnate manlang takin khaktan in, lungphona abawl khangnote a khutlum tawh a thatlum galkap migilo teng mawhsak a, akilawm bangin thuumna leh lutna abawlna ding thu,\n(d) Manipur gamkee innpi (State Legislative Assembly) in Singtangmite tawh kisai thute Singtangmite deihna thusimlo, konlawhlo in thu akhunsim sawm uh anuai a Thusunte (Bills) pen Zomi Innkuan USA kipawlna in Singtangmite tawh a kibangin kisang theilo a hihna thu;\nExecutive Committee makaihna leh Zomi Innkuan DC kipawlna innteekna tawh September 8, 2015 ni, zingsang lam nai 9:30AM pan sun lam nai 11:30AM kikal sungin, Washington DC khuapi a om India Embassy zumpi ah “Singtangmite dinmun leh thuneihna, Singtang gam leh leitang tawh kisai Lungphona” lawhcing takin kibawl zo hi.\n2. Manipur gamkee sung a om Singtangmite leh Zomi Innkuan USA kipawlna in a thukimloh Thusun (Bills) teng in anuai a bang ahi hi.\n(a) Protection of Manipur Peoples Bill, 2015\n(b) Manipur Land Revenue & Land Reforms (Seventh Amendment) Bill, 2015\n(c) Manipur Shops & Establishments (Second Amendment) Bill, 2015\n3. Hih Lungphona ah gam leh minam a it innteek Zomi Innkuan DC kipawlna Makaite, Upate, Pawlmi leh US gam sung mun tuamtuam pan Zomi Innkuan kipawlna Makaite, Tangmite leh Pawlmite, mimal vekpi (100) kiim kikuan a, picing mahmah, thutak mahmah hi.\n4. Lungphona sung ah, Zomi Innkuan USA kipawlna in India gambup President-pu tung ah Manipur gamkee sung a Singtangmite dinmun leh thuneihna, Singtang gam leh leitang tawh kisai thute Laipi (Memorandum) phah in, lungphona kibawl nuam ahih manin, India kumpi tang’a tu Ambassador tawh maitang kimuh theihna ding hun kingen a, ama tang’in Public Affairs Minister in limtak in hong sangin Laipi kiphah thei a, thu leh la vuicing takin kikuppih thei hi.\n5. India President tang’a hong pang Minister-pu tawh kimu dingin Zomi Innkuan USA kipawlna tang’in, President Pa Do Khan Khup, General Secretary Pa Go Sawm Khup leh Zomi Innkuan DC kipawlna Thudotpi Pa Ngocinthawng Suantak, Makai (3) teng India Embassy zumpi sung ah kikuan thei hi.\n6. India Embassy Minister-pu tawh kimuhna ah, tu laitak a Manipur gamkee sung a Singtangmite dinmun leh thuneihna, Singtang gam leh leitang tawh kisai Laipi phahna thu leh Lungphona thu teng, tang khatkhit tang khat, thu khatkhit thu khat, limtak in hilhcian in thu kisung thei hi. Minister-pu in Laipi sung a thu leh late khempeuh a neng a tawngin hong dongkik a, na Laipi leh Lungphona uh kician takin ka tel sinsen a, hih Laipi leh Lungphona thu khempeuh India President-pu tung ah peello ka puak ding hi, ama khut sung a tuna dingin keima mawhpuak ahi hi ci in kamciam hong pia hi.\n7. India Embassy Minister-pu in Zomi Innkuan USA kipawlna pan a kiphah Laipi (Memorandum) leh Lungphona tawh kisai ahong teldotkik thuthukte anuai a bangin kicing takin kikuppih thei hi.\n(a) Bill Khatna tawh kisai in bang hangin Inner Line Permit (ILP) pen Singtangmite in pom theilo ahi hiam, hih ILP tawh kisai thukhun kikipsak hileh Singtangmite ading bang hamsiatna om ahi hiam ci in thuktak in hong dong hi. Hih thukhun kikipsak hileh Meitei minamte tawh a kibang peuhmahlo Singtangmite pen abeimang dingin geelna hi a, Meitei minamte hamphatna pen Singtangmite manthanna hong suak ding hi. Meitei minamte deihsaklohna hi zawlo a, Singtangmite dinmun leh thuneihna a beimang ding kiphallo hizaw hi cih leh, Meitei minamte in hih ILP tawh kisai thukhun kipsak nuam uh ahih leh Singtangmite a manthanlohna dingin Singtang gam teng pen Meitei minamte tawh akisailo, atuam vilvel ki-ukna leh kivaipuakzia a kipan, Self-Determination bukim piakkhiat ding a kideihna thu kihahgen thei hi.\n(b) Bill Nihna tawh kisai in Leitang thukhun puahphatna kikipsak hi leh Singtangmite a’ding in bang supna om ahi hiam, Singtangmite in Manipur gamkee sung a sungtang gamteng bang hangin phallo ahi hiam, hih leitang pen kua a’ ahi hiam, bang hun a kipan Singtangmite in luah ahi hiam ci in hong teldotkik, ahihkei leh hong sittel ahih manin, British kumpi in India leh Burma gamte ahong nuaisiah hun laipek a kipan Zogam leitang pen Zomi-te luahsa gam a hihna thu, 1951 kum a Kisimna a kibawl ma hun, British kumpi in Demarcation a bawl hun laipek in Manipur gamkee sung a Zogam leitang tung ah Zomi-te in hausa upa sem in thuneihna kineikhin a hihna thu, Meitei minamte in Singtang gam teng a deihgawh manun thukhun tuamtuam bawlin a suhsawm uh a hihna thu, hibang in minam khat leh khat kisimmawh in gam leh leitang kituh a gal leh sa in kineih ding dinmun a tun pen leitung buppi ah Democracy gam thupi pen ahi India gampi ading kilawm peuhmahlo a hihna thu dong sutin kidawng ciatciat thei hi.\nHih thu tawh kizom in, Zomi Innkuan USA kipawlna pen United Nations huang sung a Economic and Social Council khut nuai ah Consultative Status anei, tualsuak minam (Indigenous People) khat hihna leh Civil Society Organization picing khat a hihna limtak in kihilhcian a, Singtangmite tawh kisai Laipi leh Lungphona thute pen UN zumpi ah peello kipuak ding a hihna thu kitheisak hi. Zomi Innkuan USA kipawlna pen hih ciang dinmun tungzo a hih manin hong angtangpih mahmah ung ci in, kamkhum tawh hong dawng hi.\n(c) Bill Thumna tawh kisai in sum leu sumzuakna vai hi a, Singtangmite inzong suakta takin sumlei sumzuak thei ding hive’n, bang hangin hih thukhun lungkimlo nahi uhhiam ci in, hong hemdot teitei hi. Singtangmite pen India gambuppi bekhilo, Manipur gamkee sung mahmah ah a citawm zaw a hih manin, leitung ah namneute leh nampite, citamte leh citawmte in a septheihna kikim hileh leitung buppi ah Sen mite in sumlei sumzuakna khempeuh ukcip khinzo ding uh a, tua ukna hangin India gam nangawn a mangthang ding hi cileng kici thei hi, na sang thei hiam a kicih ciangin, na gennop uhleh na sandan un ka telsiam mahmah hi, hih thute tawh kisai note dinmun tel sinsen hileng ka Ministry zumpi tawnin President tung ah ka thupuakna uh kician ding ahih manin, hici bang a hong dongkik hi ing ci in, kamkhum tawh hong dawngkik hi.\n(d) Manipur State Assembly in a thukim Bills teng tawh kisai kikupna khitciang, hih thu teng simloh, President tung ah bang thu puak nuam nahi uhhiam hong ci ahih manin, Manipur gamkee ah ka sanggam laizom, khangno mimal (9) pen kumpite galkap gilote in a khutlum uhtawh hong thahsak liuleu a hih manin, hih thu kilungkim peuhmahlo hi, Manipur kumpi in hih tawh kisai mawhpuak nei hi cih khautak in kigen thei a, hih thu tawh kisai Minister-pu inzong thu leh la a kicingin zakhin hiam, ahihkei leh, kihona a thudam ding deih hiam, a thu hong laih semsem hi. Manipur Governor in tua Bills teng peuhmah a kipsaklohna ding, President mahmah in, Manipur gamkee sung ah Presidential Rule phuang a, Singtangmite in UN Thukhunte zui in Self-Determination thuneihna angahna ding kideih mahmahta hi ci in kikuppih teitei thei hi.\n(e) Minister-pu in, Embassy zumpi mai tektek Platform tung a Lungpho a om Zomi-te a kongvang pan hong lakin, hehpihna tawh, na mipite hih Platform ciang hong nehsakkei unla, amai a Gandi Park ah suakta takin Lungphona hong lakzaw un ci in hong thuum hi.\n(f) Miniter-pu tawh Singtangmite thu tawh kisai maitang kimu in kihona, kikupna leh Laipi phahna pen kicing takin kibawl mahhi cih ciaptehna dingin ci in, Zongeina Puanlaisan dial khat leh, Manipur gamkee sung a Singtangmite tawh akibang in US gam sung a Zomi buppi kidingkhawm hi cih lahna in Zomi Directory USA Laibu ki-ap hi.\n(g) Zomi Innkuan USA kipawlna Palaite leh India Embassy zumpi a Minister-pu tawh kimuhna pen a zum sung a Zumnasem khempeuh in hong theihpih in, a thusa/kongcingte inzong limtak hong muak uhhi. Hih kimuhna hun nai lang val sawt a, Lungphona tawh kisai lawhcing takin kisem zo hi ci in Palai tengin kiciamteh hi.\n8. Zomi Innkuan USA kipawlna makaihna tawh Lungphona ah Executive Committee panmunlen Makai (6) leh Board Member (20) kiim, India lam pan laizom sanggamte (10) kiim leh innteek Zomi Innkuan DC pan Makai, Pawlmi mimal (50) val kipha hi. Khual gamlapi panin Washington DC khuapi zuan in, innma loma nusia a, hun leh vai, nei leh lam tampi piakhia a kikuan ahih manin, Lungphona ah a kihel gam leh minam it, Zomi laizom khempeuh tung ah Zomi Innkuan USA kipawlna Executive Committee pawlin nakpi lungdamna kiko hi. Tuamah bangin innteek in pangin, thu leh la kisam khempeuh ahong vaan, zin leh leengte nuamtak in ahong do Zomi Innkuan DC Makaite leh Pawlmite tungzong kilungdam mahmah hi.\n9. Zomi Innkuan USA kipawlna makaihna tawh Lungphona thute lim leh meel tawh a hunzui in Media ah kisuang ding hi. India President tung ah a kiphah Laipi pen UN Zumpite ahzong akipuak ding hi a, lai thupi in kikem hi. Kipawlna leh kumpi thuneite tung ah akisam bangin kipuak sawm hi.\n10. Manipur gamkee sung a Singtangmite dinmun leh thuneihna, Singtang gam leh leitang hu ding a lungphona pan a nuntakna apiakhia Zogam Saphate zong zahtakna leh gaalna dingin, Zomi Innkuan USA – Fund Raising Committee khat kidinzo a, September kha bei ciangin a kingah sum leh paaite Zogam Salphate innkuan pihteng tung ah kipuak ding hi.\n(Go Sawm Khup, PE)\nPrevious: Gampua om Nute in tate koici pattah ding\nNext: ZIUSA makaihna tawh Washington D.C ah lungphona nopci tak leh picing takin ki zo thei\nRags to Richess (Zawnna pan Hauhna ah) ~ Hau Za Cin\nJan 4, Kawlgam suahtak ni ~ Pau Khat Suan\nAsian Tsunami pianzawh kum 12 cingkhin himahleh misi luang 400 anei kitheinailo


url: =ZOMKA Leitung thuthang: Bangladesh tuikhang hangin dongtuak tam & thutuamtuam :: ZOMI DAILY\nposted on 20 September 2017 at 1:17 am Lomkholna: News, World\nZOMKA Leitung thuthang (August 2017): Bangladesh tuikhang hangin dongtuak tam & thutuamtuam\nBangladesh Tuikhang Hangin Mipi Teng 50 Val In Haksatna Tuak: Bangladesh ah August 14 ni tuikhang hangin mii 27 si a, 160 val mangthangin dongtuak mi millioin lang (teng 50) val om hi ciin Bangladesh kumpi in gen hi. Hurrican huihpi tu laitakin nung a, Japan gam ah inn tampi kisia, memcim tampitak om hi. USA Texas state, Huston khuapi zong nawk a, ZBCM pawlpi 2 omna khua ahi hi. Memcim leh tuikhangn hangin leitungbup ah buaina tampi piang India gam ah huihpi leh mencim hangin mi 500 val si ta hi ciin kumpi in gen hi. MBN\nN. Korea leh USA Buaina Hangin Galpi 3na Piangthei Ciin Mipi Linglawng: N. Korea in Nu-Bomb asin kikkikna hangin USA President Donald J. Trump in leitung asusia nuam N.Korea in hibangin Nu-Bomb sinsin leh UNO member gamte leh UN Security Council in nasia takin thubawl huai ding hi ciin tangko hi. Hi thu hangin N. Korea heh semsem a, USA gambup alang kapsiat theihna ding Nu-bomb nei ung ciin ato ciangin Donald J. Trump in N. Korea pen Nu-Bomb bawl atawp kei leh nasia takin kikap zancip ding hi ciin dawng hi. China kumpi in zong, thu abawl ding kisam hi ciin gen hi.\nS. Korea in Korea tuikulh gam kangtumsak ding buaina khawlsan dingin N.Korea kumpite hanthawn hi. Kilometer 50 kimbek agamla USA tuikulh Guam kap dingin akoih thaupite pen S. Korea tona dingin tuma suaveipi laiin N. Korea in koih khin hi ciin BBC Media Roben Brand kiang ah gen hi. USA kumpi in S. China tuipi ah “Freedom of Navigation Operation – Tuipi Suahtakna ding galkhem bawlna” cih minvawhin USS John S. McCain galkap tembaw pen Sprally tuikulh sung a Mischief suangzawl tawh tai 12 agamlatna mun ah kipaisak ahi hi ciin USA tuigalkap ulian khat in gen hi.\nKorea Nu-Bomb galpi atung hizenzen leh, Guam tuikulh kihel Japan leh S. Korea gamsung a Kawlgam mite patau mahmah hi. Donald J. trump in thaupi thauneu om zahzah tawh nasia takin kido ding hi cih thukna dingin USA leitang Guam dong akapsia thei Hwason – 12 Nu-Bomb kapna ding N. Korea in vaihawm khin ung ciin dawng hi. Guam tuikulh ah mi 160,000 om a, Guam City mayor leh governor in USA Nu-bomb dalna ka muang mahmah uhi ciin gen hi. S. Korea President Mon Jae En in limtak kiginna kinei hi ciin mipi khammuan hi.\nRelated: North Korea te’n Japan gamlam ah Missile thaupi khatvei lotphei leuleu\nTu ciangciang thu kiza danin USA leh N. Korea kitona pen khauh semsem ahih manin galpi apiang kei zongin leitung kilamdanna khat peuhmah om ding ahihna kitel semsem a, leitung mite kiginkholh ding kisam hi cih kigen hi. MBN\nPrevious: ZOMKA Kawlgam Thuthang: Rakhine buaina & thutuamtuam\nNext: Lamka lam sanggam numei (8) te vai Update (Sep 19) ~ Singpu


url: =World Cup kimawlna khuapi ah mawtaw in khetawh lampai te ataihlaitak Video :: ZOMI DAILY\nposted on 5 July 2018 at 3:58 pm Lomkholna: News, Russia, Sawltak, World\nRussia gamsung aom World Cup kimawlna innteek khuapikhat ahi Sochi City sungah mawtaw khatin khetawh lampai hiathiat khuasungvak pawlkhat nawkkha cih Reuters pan kiza hi. Zanni Wednesday ni in thupiang hi a, mawtaw in khetawh avak Pedestrians te anawkphei laitak Video sungah kimuthei in, cikziat huai mahmah hi.\nPolice te genkhiatna ah hih mawtaw hawlpa gamtatna pen ngimna tawh gamtatna hilo in, atuahsia ngait hiding hi ci uhhi. Hih tuahsiatna hangin kum 63 aphakhin khatin sihlawh a, adangzong mi 3 liamin zato kipuak uhhi.\nPolice thunei te’n Reuters News te tungah agenkhiatna ah hih tuahsiatna aki enciangin mawtawhawl Driver papen ihmukha hiding in ki ummawh a, tuaciangin a mawtaw pen hoihtak lencip theilo in lamnawl ah khetawh apaite aphukha hiding ci uhhi.\nRussia gampen tulaitak World Cup kimawlna innteekgam ahih mahbangin, leitungbup inzong Russia gamsung thuipiang khempeuh amitsuan leh a etcik mahmah laitak ahihi.\nVideo: A 63-year-old resident was killed and three other people were hospitalised after a car mounted a pavement and hit pedestrians in the World Cup host city of Sochi, police said on Wednesday (July 4), but they said there was no suggestion it was intentional. Police told Reuters initial signs suggested the driver had fallen asleep at the wheel.\nWorld Cup kimawlna innteek asem khuapi 11 lakah hih tuahsiatna apianna Sochi City zong akihel ahihi.\nTuahsiatna apianna munleh World Cup Football kimawlna Sochi’s Stadium pen 45km khawngbek akigamla hi ci’n Police te’n genkhia uhhi.\nRussia kumpi thunei te’n World Cup Football kimawl hunsung khempeuh gamdaihna, lungmuanna aomtheih nadingin ka hanciamding uhhi ci’n akiciamliang uh hi a, tua kawmkal ah hihbangin tuahsiatna apiang citciat ahihi.\nMore: Video: Mi 71 asihlawh Russia vanleng akiat laitak CCTV pan Video Record kimu\nNungkhasung inzong Russia, Moscow khuapisung ah Kyrgyz Taxi Driver khatin khetawh mipi apai ziahziahna Red Square ah nawkpheigawp in, mi 7 takin liamlawh uhhi. Sawltak #zomidaily\nPrevious: Singapore ah World Cup sum kitahvai tawh mi 31 leh sum $1.25 Million kimankhia\nNext: Aki selsim Siampi (The mystery priest)


url: =USA ah Pu Cin Sian Thang in Zomi vai thugenna - TUNGZANG NEWS\nUSA ah Pu Cin Sian Thang in Zomi vai thugenna\n[Hihpen Pu Cin Sian Thang (ZNC/ZCD – President) in American gam Tulsa khuapi, Oklahoma State ah ZIUSA makaite vaihawmna tawh akibawl holimna Video panin aki teikhiasawn ahihi. Adiakdiak in khamtunggam leh Internet, YouTube cihte a omlohna khuaneu khuata aom ih mipih Zomi te’n asimtheih dinguh lunggulhna lianpi tawh kong teikhiat uh ahihi. Hihbang in laimal tawh simtheihding in ong teikhiatsak pen Cin Khan Piang (Transcriptionist) ahihi. Transcriptionist cihpen Kampau panin Laimal ah gelhkhiat nasepkhat hi a, mailam ah Zokam, Mangkam tawh thugenna, Sermon, Interview, Speech cihte Text in adeih ihomleh ckpiang@gmail.com or TranscriptionPro.net ah ki Contact thei hi. ZomiDaily]\nEmail sungpan asimdan anopkei leh PDF tawh simtheihding in Attachment ah kongkoih uhhi. www.zomidaily.com pan zong ki simthei dinghi.\nZomi u leh nau, tunitak hizah tak i kimuh khopna inntekte Zomi Innkuan, Tulsa a omte makai in ah, an lim, tui lim tampi hong pia in, nakpitak in ka lungkim ban-ah, i Zomite’ omdan Kawlgam ahi zongin keimah in ka lungsim a ka puak thu ahi zongin gen khuan nong piak ciangun note’ tungah ka lungdamna hong ki behlap toto hi cih amasa in hong gen nuam ing.\nZomi i hihna kibang, ahih hang i nasepna leh thuakna kibang khollo kha ding. Tua ciang i sepnate zong Zomi' a ding, Zominam a ding a deih ihih hangin ah a paidan a tuam tek hi kha ding a. Tuate nana ngai siam un cih amasa in ah hong thuum nuam ing. Banghang hiam cih leh minam vaai pen na theih ding mah bang un ah, i Topa Pasian in Laisiangtho sung a hong lah mah bangin ah a nasia mahmah Pasian mahmah in zong a deih minam itna nana hi.\nKei Layman khat in ah tua thu nakpi a kong gen kullo in ah i kiim i paam ah siate tampi om na hih man un, i thubu te sungah en lehang i biak Topa Pasian in minam tawh kisai a kuate na zang a, Israel te leitung buppi Care-of dingin ah leitung buppite ii theih ding ama' lai Israelte’ tungah hong khak a, tun a nungta Pasian a bia peuhmah in tua Laisiangtho tawh kalsuan i hih mah bangin, tuate sungah Mosi te unau, Aaron leh Mosi minam itlua kisa in Mosi in khatpa bang va that kha zezen hi. Ahih hang Topa Pasian in maisak veve in ah teel-in zang-in makai in nana zang hi. A sanggampa pen biakpiakna na zang. Ahi zongin Pasian maite ah khial veve ahih manin Mosi in ah Pasian maitang ah a thungetna hilo amau tua hun laitak in ah eite mah bangin ki maingat a a kimu. Tua sungah ka mite khelhna Topa aw hong maisak in, hong maisak in. Nong maisak zawh hetkei leh, ama (khansachiat) hilo ama thuakna ah ahi tammaw? Kei kia mihoih midik a nong koih hangin ken a bang kua tawh nuamsa nawn ding? Kei migina mihoih nangma' thumang a nong hihna pan-in hong phiat khia in la, hih na mawhpiak ding mite tawh hong koih khawm mai in. Laisiangtho sungah hih i muh sa hi.\nTua pen a hunlui ci ni. Topa Jesuh hong piang leuleu in ah Topa Jesuh in nakpitak in ah lampi hong lak in Israel te tungtawn mah in ah Laisiangtho Thak sung ah Paul a kici pen (upadi) khempeuh a siam, Judah ngeina khempeuh a ong. Tua ciangin ah Judah ngeina tawh kisai zuihna lam ah zong amah a kisathei pen pa hi in ah, tuapa in ah hih ka mipihte in Jesuh hong itna, Jesuh hong gupna a sangthei ding tanghial hileh kei pawh tua mawhna pan, tua Israel buppi' mawhna keima’n thuak lel in ah amau gupna ngah hileh ka ut, cih zah dongin Rom sungah nana gen leuleu.\nTuate hong genna a hang bang hiam cih leh kei ngaihsutna ah Topa Pasian in ama' thu i man ding a deih mah bangin, minam it ding hong deih hi, cih i theih ding ka deihna hang hi. Tua man in ah Pa Thang in India gamah Zomi minam a ding nakpitak na sem. Tu ciang dong sagih vei vilvel mipi' teelna ngah cih pen tua thuneu thu hilo hi. Zomite'n nak it mahmah ahih na a kilatna a tehci hi.\nKei lellel bel khatvei bek hi’in ah nang bang peuhmah maw ci in a ut leh hong man, a ut leh lei hong denna, a ut leh a tung ah hong koih cih bang a tuamtuam hong hih hangin ah, Pasian in hong si sak lo. Kei zong tawp tuanlo, kei hatna hilo, noteng khempeuh tha leh Topa Pasian in hong kepna hang hi. Tua hi-in ah a baih nasep ahihlohna tua pen no khempeuh in zong thei dingin hong lamen ing.\nHih bang a nong hih ciang un kogel philphel hih lai a no a om sun tengin ah hong uap a, hong tutpih a, an lim tui lum nong piak khit ciang uh a hih bang hunpha hong pia to lailai cih ciangin saklamte pau leh, hong chawimawi mahmah uh teh ci in ah lungdam mahmah hi ung.\nTua hi in ah tua bang a nong hihnate sung uh ah ken kei ngaihsutna kong golhnop ah bang om hiam cih leh ute naute no i gam i lei nusia in ah tun Zomi na cihcih uh hang American-Zomite hi ta uh cei, American-Zomite. Tua hi in ah kei August kha ni 5 ni pan 11 ni dong Kawlgamte'n ah sum tampi bei a hoih tak a a kilam khin Zangkong, Mandalay khawng om napi in ah, tua teng nusia in Naypyidaw a cih bang phial khat mah in ah hih laitak ah New York-te, tu a Los Angeles, first, second cih bang khuapite om napi in ah Washington, DC a cih na khuapi ahi no khat bawl in ah tua laitak ah hong sam uh hi. Ni guk sung khawng va om ning. Tua sungah na gennop bang hiam ci a hong hih ciangin ah, kei gennop pen Zomi thu mah ai ve, kei a Zomi thugen a a om hi veng. Zomi thu gen nuam na hih leh bang ci gen ding? A tua bel i gen tatak ciang hiven cin, Zomi thu hi ei, kei hong sam bel a kua na hi uh hiam zong thei keng ei. Kua teng tawh kimu ding zong tua tan vei cih pen thei keng. Ahi zongin Zomite' haksatna ko gam nuntakna haksa lua ahih manin ah tua haksa thuak zolo in ah Zomite a ki ci sinsen hong taikhia 30,000 val phata a, tuate sungah 10,000 val American kumpi in hong sang na hih manuh lungdam lua ing. Ka mite tua bang a nong hih uh mite' taangin lungdamna hong gen ing, cih khatvei, Secretary of State, USA Mrs. Clinton hong pai in ah ka gensa om a, bang ciang koi ci hiam? Tun tua laitak a nong laksa uh America gam a om American-Zomite pen kote' suan leh muan pente hi a, tun a om a ki la nailo 20,000 bang omlai in ah, India ah pawl khat, Malaysia ah pawl khat, Thailand ah pawl khat om a, tuate Kawlgam ah tun Democracy cih hangin a taktak in nong theih mah bang un ah, tun Kachin gam ah (taihpuai), ‘heavy fighting is going on.’ Tua mah bangin Shan gam ah zong tua bang mah. Tua ciang in ah Karen gam zong tua bang mah. A tua thauvui thautang thauging tawp nailo a tua bang kikal ah Democracy tung ta ei cih pen, a taktak in pen a kici ngam lua nailo hi. Tua ahih manin ah hih America lah hong tung nailo, i gam democracy suak ta ciah ni ei cih ding a lah ki ciah ngamlo tua Zomi 20,000 valte, ‘Between the devil and the deep sea,’ tua bang nuntak a omte bang hong cih sak ding? Tua thu thu lianpi khat a ka ngaihsut. Tua hi in ah a taktak ciang bang ahi diam theikhang maw, a ngimna tua Topa Pasian kiang ah a kuamah peuh in thu hong ngetsak un.\nTua ciangin ah thu tuamtuam zong om incin, tua teng pen a hun ni tampi in zong sam lai a, tua kikal ah zong ngaihsutna a kumah peuh in tuateng, tuateng zong hong hileh ci a om leh zong hong, na lungsim uh a (ciannian) hong pia in hong hih lai le uh cin. Tua ciang tuate lak a note lak a genloh a phamawh a ka ngaihsut khat bang om hiam cih leh, den a ka cih na ah American-Zomite, Zomite' suan leh muan pente hi kong cih mah bangin, tun hih laitak ah 32 bang a (phuaih) ki pha ci America gam ah Zomi. Tuate pen hih laitak a te'n Zomi Innkuan Tulsa, Oklahoma. Tua teh pawlkhatte gentehna in Florida Zomi Innkuan cih bang, a tuamtuam Zomi Innkuan bel hi kim tei, ahih hang a pai dan pen kibang leh hong deihsak hing. Tua pen a tua khempeuh ah hong om nuteh ka cihna hikei ahi zongin na kithu zaza le uh cin. Hiah tanpi a i neih leh vaai khempeuh i hawmna ci phot ni, hih laitak pen a mi mahmah zong hih laibu sung i et ciang a tawm nawnlo, a tampen mah zong suak tanpi khat a hih man in ah. Hih lai a te’n Zomi Innkuan Tulsa, Oklahoma a cih mah bangin, a dangte’n zong gentehna in Florida Zomi Innkuan cih bang cilo dingin Zomi Innkuan Florida cih bangin ah uniform in a pai theihna ding tua hong hanciam le uh cin. A tuamtuam in cilo dingin, a khua khawng masak zawlo in ah, Zomi Innkuan mah masak in, cih bang a tuamtuam hong hi in ah, tua khempeuh a kigawmna khat ah hong om leh tua pen hih America kumpi tungah registration Kawlpau in (matpongten) om thei henla. Nang kua minam? Kuate? Cihbang amau kiang ah dotna om nawnlo dingin ah, tua hing, tua hing, ci in ah, ahi lianlian a a om theihna ding, tua pen na ngaihsun le uhcin i minam theihna hong phawkna uh a hoih semsem na dingin. Bang hang hiam cih leh tua pen Politics i' pai dan hi in ah, minam pai dan hi in ah. Bang hang hiam cih leh zing khawng ciang in ah tun hiah a kangte bekbek (upadi) ah khang nga a kizom leh (tamadah) suak thei bangzah in pil-in siam ta leh khang nga a pha nailote hitheilo cih bang. Tun mivomte zong tulaitak (tamadah) suak (upadi) dan in ci le'ng khang nga pha ta hi ding hi.\nZomite zong tun i kipatna ahih teh khang nga ciangin (tamadah) suaklo ding kici theilo ahi. A hih kei leh (tamadah) a suak nuam pa in tua Zomi (matpongten a phuaihsi) te kiangah na vote uh hong ngen ding. Tua ahih ciangin vaang nei zaw ding, Weight neizaw ding na hi uh teh cih pen tua a (ciannian) hong pia nuam ing. Tua ahih man-in ah ute naute a tuam a tuam in i Zo ngeina paipihlo in ah mi gam mi lei mi om dan na en in ah na kipawl in ah, min i phuah ciang zong a min pen kibang kawikawi hen la, a tawpna ah a khua a ki lamdan leh a khua. Tua bang in nana hih le uh cin cih tua kong gennop, hualaitak a ka pai theih leh zong (matpongten) hih na ding, ko tua ciang tung ta ka hih man un. Tun ah hih American-Zomite a kici pen tuazah phata, tua pen hong ciapteh sak un cih ahi zongin, tua zong pulaak ding a ka pai man in tua a (chikhaan) tua hi, a ngimna hong pulaak kha hi'ng.\nTua khit ciang in ah, tun ah (nainganzi) ci-in Politics i cih ciangin ah hai ta leh pil ta leh, zawng ta le hang hau ta le hang, a sukha thu khat pen hih Politics hi. Politics tawh a (kiinkua, a kishien) cih pen mi a omlo. Ningtui hai khat hawp le’ng tua sungah politics paa hi. Zasan meh khat meh bek le’ng zong tua sung ah paa hi. An kuang khat ne bek le’ng zong tua sung ah paa veve hi. Tua ahih manin, Mangte’n, ‘what touch all is politics, that’s why what touches all must be decided by all.’ Mi khempeuh a sukha na pen mi khempeuh in a khentat kul hi, a cih man in ah tua pen Politics a kici hi. Tua in mi khempeuh biakna taktak a semte pen Pasian’ tungah ki aap ahih manin ah Vote pialo ahih hang a zi a tate’n nei thei.\nEimite’n i ngaihsut ciangin khat veivei kei bang a Kawlgam ah pen (nainganzi) hiphot, ki man den a hih ciang a, a kote hong muhdah man hi khollo, ei zong hong ki man kha zenzen leh cih bang ngaihsun hiam, i meltheih, i lawm i gual tektek kimu dingin lam kituak ding hi le’ng zong hong na peel, hua lam hong ngat san, ki ho theilo zah dong, tua bang a omkha om thei hi hang. Tua bangin ngaihsutna neilo ding America gam a tung khin sa te bel ko sangin zing khawng teh hong tel zaw ding in hong siam zaw ding. Tua hi in ah, ken tu-a kong gen khak pen no tuaci uh teh kong cihna hilo, ei gam lam ah tua bang lungsim ki nei a, an nek pih tui dawnpih dingin zong ki sit a, ki lipkhap a, hopih dingin zong ki sit a, tua bang a a om pen, tua bangin omlo in ah, kipawl ding hi hang, i minam i it leh. Biakna nasemte zong Politics a sem Politician te zong tua bang mah in ah hitek a, i minam i hih toh ding kuamah in mangngilh kei ni cih thu, tua zong ka lungsim a suak kong gennop hi.\nTua ciangin, hih bang nasep pen a taktak in ci le hang, ko bang pen a bangmah neilo pi i pu i pate’n ah buhciim leh gataam tawh a cih mah bangin, buhciim leh gataam tawh Politics a kheel ka’i ve. Ka lamet zong bangmah pi omlo. Ka kum ci leng zong tun kei ni bang kha bang hileng a tum kuan. Ahih hang a kul na pen ki semlo ahih manin ah mabaan khat a hihna tawh a semsem hi bek a, hih mihing khat bek, nih bek nasepna tawh bangmah a tang tang ding hilo. Na zaksa mah bang un ah Party te kul kei ei, thauvui thautang suang in ah galkapte’n aana hong la. Tua bang a ahih ciangin ah bangmah gentheih hawmtheih om nawnlo. Ahi zongin ah, hih thu pen khatvei nihveih a tua cih hangin a tawntung a tua bang hong hi den thielo ding ahih ciangin ah, thu mah la mah gen a vaihawm a kul ding ahih manin ah tuate khatvei nihvei tua bang a a pian hangin a zom lai ding mite in ah, a pianna a bulpi pen minam thu hi a, tua minam mipum simna ah Vote ki nei a, tua bang a ki gamta thu pen maimang theilo ding hi. Tua ahih manin tua bang ihih na munte ah no hih laitak a te in ah tun mun muang ta, mi dan zong thei ta. Den a ka cih mah bangin mun dang a om Zomi khempeuh in no muan leh suan a hong nei ding, tua khempeuh nasia tak mah a hong hanciam a, siate na hi zong un, biakna siate na hi zong uh, hiah sum leh paai zong a u leh naute na hi zong un, a Politics mahmah ngaihsunte na hi zong un. Tua khempeuh in a kisam lai kote mun ah a kisam thute hong gen a, mi zong a tua ci hi ei ci a nong hih ding uh tua zong hong cial nuam hing.\nTua hi in ah, hih Politics tawh kisai a, seploh a phamawh ahih man a a kisem zel hi in ah, eimi pen tun a mun dang genloh hih lai bekbek ah zong a 5,000 ciang bang ki pha ta ci leng, Pasian in minam cingtaak khat a hong bawl ahih na Topa’ min phat hang. Ahi zongin amau’ hong lamet zah in ah i minam pen ki tawisang zo nailo. Tua ahih manin ah tuate khempeuh vaihawm theih na dingin ah, a kua mah peuh in ah i biakna lamte ahi zongin, a sum neite ahi zongin, kuamah peuhmah hong hanciam in ah tua ngaihsutna pen ko mun dang a a omlai ukna, thauvui, thautang lak a a omlaite’n hanna a neih theih na ding, minam itna a neih theih na ding, tua te zong no khem peuhmah hong suangin ah hong gengen nuam hing.\nTua bang teng ka cih ciangin ah, ute naute aw leitung i nuntak hun ding pen theilo, khat leh nih bek nungta leh zong hih thu a kisam ding hi. Khatvei lam in ah bawlung puai hon ni in ah ka pulak sa thu khat om. America gam pen zai mahmah in, leitung phel lang khat a hih na, hih America gam bekbek ah nisuahna lam ah hun khat, a laizang ah hun khat, nitumna lam ah hun khat cih bang, nai pen nai nih, nai khat cih bang kihal in ah om bualbual gam khat hih lai kong tun ciang ken thei ing. Tua pen a hang bang hiam cih leh leitung zaa ahih manin.\nTua laitak a om mite pen a diakdiak in ah Red Indian ci in ah, ataktak inpen amah a Native te hi. Tua khit teh Spain, Portugal, Piantit (France), English, German, cih bangin a vek a kigawm pen a tawpna ah America. Tua America a kici, tua pen bang in gawm hiam cih le Daniel Webster in ah (saa nana thuain) in ah, “I was born an American, I live an American, I shall die an American.” Tua America bekbek, leitung hih cia a zaa, minam hih zah a tam pen na gawm in ah America, leitung ah, (a cikhan upadi) ong gelh mahmah uh zong Pasian’ kiang a a ko ngelhngelh mihing 80 val bang kha khat sung tatsatlo a thungen na om a, Pasian’ tungah nana ki ap. Tua ahih manin ah, hihte (upadi) bulpi pen zong leitung ah tu laitak in gam lianpen, gam hatpen, gam minthang pen a suah mah bangin Pasian’ ompihna hangin Jefferson te, upadi gelhte pilna Pasian in guan hi ci.\nTua bang mah in ah eite in zong hih American gam a leitang hih cia, minam hih zah a gawm America, eite in zong, a tuamtuam om kha ni, Sim zong om ding, Mal zong om ding, Zo zong om ding, a kua a kua, ahih hang tua teng khempeuh i kigawmna ZOMI i hih na hangin ah Zomi sungah kigawm in ah hih Pasian’ tungah zong, ei a (batazi) hong gen hituan keng in ah, khamtung a om Falam, Khalkha, Mindat, Tedim, tua teng khempeuh kam kum in ah, Burma Baptist Convention te in ah no Race minam khat min hong hih le uh cin minam vai in ah hih Kawlgam Burma Baptist Convention om ahih mah bangin, no zong khat hong hih un a cih teh S.T. Hau Go, tua laitak in Honorary Secretary, a mah khasum ki pialo a tawlkhat a sem, tua pa’ Influence zong hikha thei in teh, ahi zongin, tel keng. Ahih hang (mattan azah) in ah tua Falam, Khalkha, Tedim, Mindat, Paletwa, cih khawng a teng khempeuh thukimna tawh ‘Zo’ cih pen om kawikawi ei, ‘mi’ i cih pen Tedimte’n mi ci hi, Falamte’n mihring, minung a cih zong om Khalkha lamte’n ahih hang mi paa veve. Tua teh ‘Zo’ a paa lohna lah omkei ‘Mi’ a paa lohna lah om kei, tua a Common thei pen ZOMI ci ding a thukimna tawh, ki thukim a ki hih. Tun mi pawlkhatte’n tua Zomi a taihtaih hang tua pen thunung hi in ah, upate’ thukim sa tua bang a a ki hih khit teh Rev. Dr. khat in ah Pasian’ mai ah deihtak in ah ap a, hih min, hih minamte Topa Pasian aw thu hoih tawh kilo in ah, hih min a kilawh ciangin nangma’ hehpihna thu hong luangin ah a hih theihna dingin ci-in, Topa Jesuh’ min suangin kong ap hi ci a Pasian’ kiang ah a ki ap ngeu min pen Zomite’ a ding hih min om hi.\nTua ka cih ciangin (batazi) ah hong suai hituanlo in ah hih CHIN cih khawng, ‘It’s a name given from our back.’ I nunglam pan a hong ki pia i theihloh a huate huate ci a hong ki pia min hi in ah, i min hilo. Tua pen nusia ni ci a ki thukim a kiptak a ki hih khin sa kimlai a tua laitak a tu a Rev. Dr. Hre Kiau’ pa, Rev. (Sang Fen) bang in, ‘Kei tuk Zokhua, Zokhua tih mi, Zokhua i sin ra mi ka si.’) Zo a omna, Zomite a in ah tua eite’ a bek a hihlohna ama’n (thauhkhan) in, tua ciangin ah Khalkha a sia mahmah, a ki ‘Most revered’ a ki zahtak penpen sia, Pastor khat in (thauhkhan) hi. Tua teng hang a a kip pen tu ciangin i lawmte’n kum 50 bang a ki zat khit ciang a tuamtuam hih in ah a ki hih pen tua pen thu cilgilna, thu hoih vai hi nawnlo in ah, a kip sa a hoih sa, a khel a vet a bawlna tawh kibang zaw. Tuate pen hilo in ah upate’ sul zui ding a upate’ ngimna thukimna tawh Topa Pasian’ kiang a a ki ap min pen khangthakte’n zong kem ding hi hang. Amau hi ta se kei leh, Dr. Vum Kho Hau gelhna khat bang ah, ‘We called ourselves from time immemorial Zomi,’ ci aive. Ko (paritarit khet ka sahpi dawh) Zomi a kicite hi ung.\nTua bang zah dong a i ngeina a omkhin sa te pen tu phing a phel i sawmsawm khawngte zong a hoihlo cih pen i lungsim a a neu a lian in i theih ding thupi hi cih thu tua hong gen nuam hing.\nKa lungdam hi.\nLaimal tawh ateikhia,\nCin Khan Piang (Transcriptionist)


url: =Lungdambawl Thu laigil – 10 ~ Khaibawi :: ZOMI DAILY\nposted on 16 December 2014 at 4:57 pm Lomkholna: Article, Biakna, Christmas, Khaibawi\nLungdambawl Thu laigil – 10\n10. Zeisu Bang’ Letsongte Kipia Hiam: Lai Siangtho ah Letsong apia pen mipilte ci-in kigelh hi. Lai Siangthosiam(theologian) pawlkhat te’n a genna uah, mipil thum a kicih na pen a Letsong piak uh namthum ahih man’ hikha ding hi, ci uh hi. Tangthusutsiam( Historian) pawlkhatte genna leuleu ah mipil thum a kicite pen Caspar, Melchior leh Balthasar ahi uh hi. Melchior pen a teek, a samkang, a khamul sau khat hi-a, Kham (gold) letsong pia hi. Caspar pen a khangnolai, a khamul neilo, a cidam melpua mahmah khat hi-in Saledi pak namtui pia hi. Balthasar ahih leh a civom a khamul pocil khat hi-in Myrrh paknamtui pia hi, ci-uh hi.\nTua a kipia Letsongte pen Zeisu pianzia leh a nasep dan tawh a genna uah:\n(1). Kham pen kumpite tungah a kipia letsong nam ahi hi. Tangthu gelh Seneca in a genna ah “Parsia gamah kumpipa kiangah apia peupeh in letsong puak dingin Kham (gold) pen piakding, puakding in a kilawm penin ngaihsun uh hi,” ci-in na gen hi. Zeisu Kham a kipiak pen bawngkuang sungah kisialta leh Kumpi ahih lam hong lak hi.\n(2). Saledi paknamtui pen Siampite tugnah a kipia letsong ahi hi. Biak-inn ah biakna apiak uhteh Saledi paknamtui zangngiat uh hi. Tanglai in siampite nasep in Pasian kiangah mite a paitheih nading, a tuntheih nading a lampi hon’sak ahi hi. Lantin pau in Siampi cih pen Pontifex hi-in akhiatna in leidawh pa cihna ahi hi. Tanglai in Siampite pen mihing leh Pasian ki zopna dingin leidawh ahi takpi uh hi. Kammal dang khat tawh genleng Siampite nasep in mite vantung gam a tuntheih nading un lampi a honsak a bawlsak uh ahi hi. Tuamah bangin Zeisu zong mite indirect ahilo direct in vantungam Pasian kiang I tuntheih nading in kahlei thak hong bawlsak, hong dawhsak Siampi ahih lam kam a genkullo in hong theisak na hi gige hi.(3) Myrrh paknamtui pen tanglai in a si dingte kipia in siluang asiat loh na dinga a kizut, Zatui(damna) in azat uh ahi hi. Zeisu a si ngiat dingin leitungah hong pai ahih lam hong lak hi.\nHoman Hunt a kici mipa in Zeisu limkhat nei a, tua lim mite in hoihsa in minthang vanghvangh hih tuak hi. Tua alim om zia pen Nazareth khua –a, khutsiampia inn kongkhak ah Zeisu omin amah pen a naupang lai hun ahi hi. Nitum kuan hi-a, nitaang in a kongkhak kap silsial hi. Naupang Zeisu in a khut zanin kongkhak mai ah dinga, a nunga kawm tungah limsuak in, singlamteh lim ahi hi. A nunglam ah anu Mary dinga, Zeisu liim a muh ciangin mailam hun ah lungkhamna khat om ding hi, ci-in mukhol ahih manin lau in dah in om hi. William Barclay in a genna ah tualim in hong lah thu in mihingte a dingin a nungta dingin leitungah Zeisu hong pai a, a tawpna ah hingte a dingin a si ding hi, ci-in gen hi.\nHihte pen thu theihna aki behlap nading a I gen hi-in I thulu lam-ah paikik leng a tomin Kham pen kumpi ta dinga kipia hi-a, Saledi paknamtui pen Siampita ding hi-in, Myrrh pen a si dingte kipia ahi hi. Hih Letsongte pen tua hunlai in leitungah mipil mahmah leh mi citak mahmah a, a kigente piak Letsong hi-a, Zeisu Khrih naungek ahih lai-in aki sialna, a lupna mun pek panin Kumpi lian pen ahi ding, Siampi lian pen ahi ding leh mihingte a honkhia dingpa, mihingte a dingin a kipiakhia dingpa, mi hingte tangin a thuakding pa, mawhlawhtawi dingpa, mi hingte tangin singlamteh tungah kikhai ding pa ahih lam hong lakkhol hi.\nTua ahih manin Zeisu hong suah Pawi Lungdambawl zatding, bawlding, tua dingin sum le pai, neih le lam, gannu, ganpa, annteh theipuam I neih sunsunte piakkhiat ding, zatding khawng, na thasial kha hiam? Na lungsimkhempeuh leh na neihsa khempeuh tawh lungdambawl na hih theihna zahzah I sit hetlo in napia, na bawl, na zangh in. Na kisik hetkei ding hi.\nPrevious: Upna leh Kammal (4) ~ Rev. Fr. Damian Dal\nNext: Central ZOMUS pan thutaangkona


url: =Vondeih Kep Ding – 42 (Pau Khan Kap) :: ZOMI DAILY\nposted on 14 August 2016 at 8:00 am UTC+9:30 Lomkholna: Article, Paukhankap\nNungkum tubang hun in i gam ah dongtuakte huhna ding ci-in khangno pawl khat tawh lampi ah huhna ngen in ka ding uh hi. Ka dingcil in ka mai tawm khat zum pian hi. Ahi zongin ‘kei ading hi kei, ka gam ah nek ding nei lo, dongtuak te adingin a ding hi ing,’ cih ka ngaihsut ciangin ka zumna teng hong bei hi. Thu khat peuhpeuh ah i ngaihsun zia, i view aman ding kisam a, i etna view man kei leh ahilo pi-in ki ngaihsun thei mawk hi. Pom zia, muhzia aman na dingin ngiahsut zia aman ding na kisam mawk ei, Tawng.\nTua leh zanni in kasim,‘Mite’ Zia’ cih tawh kisai tangthu tomno khat hong hawmsawm nuam ing.\nKhatvei lai-in i khua bangin a khuata khua khat ah Siahuan khat cidamna tawh kisai agen dingin kisam hi. Siahuan pa in zong a khua mite nunzia hong kan in zuu’ bawl in a lal lawh, a siat lawh tampi aom lam hong thei ahih manin zuu hoih lohna thu, gen dingin hong tel hi. Mipi te mai-ah maanhaai nih hong koih in khat ah zuuhang koih in, adang khat pen ah tuisiang hong koih hi.\nTua khit ciangin ganghingno khat hong la-in tui siang aomna maanhaai sungah hong khia hi. Tua ganghingno in tui sung ah tui hongzaam kiaukiau lam mipi te hong lak hi.\nTua khit ciangin Siahuanpa in zong tua ganghing mah zuu akoihna maanhaai sungah hong khia kik leuleu hi. Minute khat zong sawt lo-in tua ganghing hong si hi.\nSiahuanpa in hih bangin alahna pen zuu’ hoih lohna leh zuu in i pumpi bangzah in siasak cih thu agen nuam ahi hi. Thu ngai in hong pai khuanu khuapa te hih cih bangin thu hong dong hi.\n“Khai leh guai, hih i muh khiat thu panin laaktheih ding bang thu na mu vua leh?” hong cih leh zuu dawndawn khat pa hong ding in, “A zenzen in nang zuu adawm hi le cin na gil sung, na pumpi sung-a lungno om teng khempeuh tua na zuu dawn in thatlum manggai in teh,” hong ci hi.\nTangthu ahih leh azom kigelh nawn lo-in hitan ciang ah hong khawl hi.\nA taktak in Siahuan pa in message apiaknop thu pen tua bang thu hi zenzen lo hi. Zuu hoih lohna thu agen nuam leh a lak khia nuam ahi hi. Ahi zongin mite in amau muhnop san bek uh mu in, a zaknop thu bek uh angai nuam, tampi om mawk uh hi.\nNang zong mitawh na kikholhna hong tam tektek leh damdam in mite zia le tong hong tel toto niteh! Hih thu tawh kisai konggen nop tam lai mah hiven ka kimawl hun hong tungin hizah tawh hong khawlphot ning.\nPrevious: Lungngai kawmin, thala khawm ni ~ David Tuang\nNext: Malaysia ah IS dinga upmawh mi 9 kiman


url: =Malaysia, Johor Baru – Seremban lampi tungah mawtaw kiphukha, mi 5 si :: ZOMI DAILY\nposted on 13 December 2017 at 2:50 pm UTC+9:30 Lomkholna: Malaysia, News, Sawltak, World\nMalaysia, Jalan Johor Baru – Seremban lamzikpi tungah Bus mawtawpi khatleh adang mawtawneu khat kiphuhkha ahih manin mi 5 si cih theStar pan kiza hi. Tua asi mi 5 lakah naupang ngeklai khatzong kihel cihi.\nZanni Tuesday (Dec 12) nitaklam 6:10pm hunpawl in akiphukha ci a, mawtawneu sungah naupang khatleh adang ulian 5 atuangkhawm uh ahihi.\nMawtaw aki phutkhak laitakpen guah tamlua mahmah in, tualaitak in akiphukha kici hi. Hihvai tawh kisai in palik thunei khat ahi Segamat OCPD Supt Raub Selamat in agenkhiatna ah hih Accident tuahsiatna hangin aphual ah ulian mi 4 sipah uh a, naupangno pen Segamat Hospital akipuak laitak in lamkal ah asi cihi.\nAsi akigawm in mi 5 hi a, tualo adang aliam khatzong nakliam mahmah in, gimmahmah a, zato ah kikem cihi.\nA tuahsiatzia pen palik te genkhiatna ah mawtawneu ii phutkhak ci uhhi. Tua mawtawneu pen Labis khua panin Segamat khualam zuanin apai hi a, hatlua in hoihtak lenkipzo nawnlo, Lost Control ahih manin lamzikpi alanglam ah maingak in hongpai Bus mawtawpi pen amaipan in aphusuk cihi.\nHih tuahsiatna apianlaitak in Express Bus tungah Passenger leh ahawlpa tawh mi 14 atuangkhawm uh hi a, ahi zongin Bus tungah atuangte asi aliam kuamah omlo uhhi.\nTua Express Bus pen Johor Baru aom Larkin Bus Terminal panin Segamat khua zuanin apai laitak ahihi.\nMore: Motorcycle tailaikhat in mawtaw khat tuanphei in Accident pianggawp\nBandar Baru Segamat Fire and Rescue station chief Mohd Aizad Mamat inzong hih tuahsiatna aomciang in 6:11pm hunpawl in hunngetna Distress Call hongki zaksak cihi. Firefighters honkhat in aphual ah delhpah uh a, mawtawneu sungah misi luanghawm te hepkhiat, kaihkhiatpih uh cih kiza hi. Sawltak #zomidaily\nPrevious: Malaysia, Johor ah Operasi lutin gamdangmi 514 kiman, Myanmar pawlkhat kihel\nNext: Malaysia, Nilai aom Suai zuakna ah gutalut, Myanmar hiding ki ummawh\nZatui sutna phim ~ Dong Mung